Ўрта Чирчиқда спортнинг техник ва амалий турлари яна ҳам ривожланади / Olamsport.com\nЎрта Чирчиқда спортнинг техник ва амалий турлари яна ҳам ривожланади\nТеглар : Ўрта ЧирчиқСпорт\nЎзбекистон мудофаасига кўмаклашувчи “Ватанпарвар” ташкилоти ёшлар ўртасида ҳарбий ватанпарварлик тарғиботи, спортнинг техник ва амалий турларини ривожлантириш орқали соғлом турмуш тарзини тарғиб қилиш ҳамда “Ватанпарвар” ташкилотининг асосий фаолият турларидан бўлган автомототранспорт ҳайдовчилари тайёрлаш ва мамлакатимизда спортнинг оммавийлигини ошириш каби эзгу - мақадларни кўзлаган.\nХусусан, Ўртачирчиқ туман кенгаши ўқув спорт техника клубида ҳам спортнинг техник ва амалий турлари билан ўғил-қизлар зўр иштиёқ шуғуланишади. Жавлон Пўлатов раҳбарлик қилаятган ушбу ўқув спорт техника клубида юз нафардан ортиқ туман ёшлари ўқ отиш, ёзги биатлон ва авторалли турлари бўйича машғулотларда иштирок этишади. Ёзги биатлон ва ўқ отиш спорт турларидан тажрибали мураббий Леонид Югай қўл остида, муносиб шароитда шуғулланаётганлар орасида иқтидорли спортчилар кўпчиликни ташкил этади. Шахноза Мирзаева, Шукрона Байбусова, Рустам Ғофуров, Темур Абилхайров, Валерия Радионов сингари шогирдларнинг иқтидорини мураббий яхши баҳолайди. Боиси, улар ўтказилаётган турли даражадаги мусобақаларда кучлилар қаторидан жой олишга муваффақ бўлишади.\nАвторалли бўйича мураббий-спортчи, спорт устаси Алишер Аҳмадқуловнинг олдига тушадиган ралличи вилоятда топилмаса керак. Умрини шу спорт турига бағшида этган Алишер ака вилоят шарафини ўзоқ йиллардан буён муносиб ҳимоя қилиб келмоқда. Бу борада ёшлар у кишидан ўрнак олса арзийди. Клуб бошлиғи Жавлон Пўлатовнинг таъкидлашича, кейинги йиллардан спорт секциялари сонини кўпайтириш ва янада кўпроқ ўқувчи-ёшларни жалб этиш мақсадида велоспорт ва картинг турларини очишни мўлжал қилишган. Демак, Ўртачирчиқ туманида спортнинг техник ва амалий турлари янаям ривожланади.


07:03 / 07.01.2019 950\nЖамоа билан қилинган амаллар доимо хайрлик бўлади. Президентимизнинг Олий Мажлисга мурожаатларида муҳаддис аллома Имом Бухорийнинг амаллар ниятларга яраша бўлади деган фикрларини эслатиб ўтишлари бежиз эмас. Йил бошидан эзгу ниятлар қилиш, улуғларнинг қадамжоларини зиёрат қилиш инсон қалбига шукроналик ва қаноат туйғусини бахш этибгина қолмай, балки уларга маърифат бахш этиши ҳам муқаррардир.\nХудди шу мақсадда 2019 йил 5-январ куни институтнинг Ёшлар билан ишлаш бўйича проректори Қ. Шовазовнинг ташаббуси билан институтнинг 1-гуруҳ фаол аёллари Зангиота зиёратгоҳига ташриф буюришди. Зиёрат фаол аёлларда катта таассурот қолдирганига шубҳа йўқ.\nИнститут хотин-қизлар кенгаши раиси З.Ҳафизова ахбороти


21:38:00 (GMT+5) 20.05.2022\n2018 йил 15 июнь, Рамазон ҳайити куни Президентимиз Ислом цивилизацияси маркази пойдеворига тамал тоши қўйган эди. Бугунги муборак Рамазон кунларида давлатимиз раҳбари ушбу мажмуага яна ташриф буюрди.Бу марказ ҳам маҳобати, ҳам моҳияти жиҳатидан улкан лойиҳа. Унинг қурилиши қарийб тўрт йилдирки давом этмоқда. Мажмуа уч қаватли бўлиб, қадимий обидаларимиз шаклида барпо этилган. Бино марказида улкан гумбаз, тўрт томонида симметрик пештоқлар қурилга...\nРЎЗА РУҲИЙ ТУШКУНЛИКДАН ХАЛОС ҚИЛАДИ\nРўзадор кишининг чанқоқлиги унинг сабр-бардошини оширади, зеҳнни ўткирлаштириб, фикрини жамлайди ва асабни тинчлантиради.Рўза ақлий ва нафсий иллатларни кетказиб, руҳий тушкунликдан халос қилади. Буни доктор Юрий Николаев ўз илмий тадқиқотида исботлади. У 1000 нафар беморни рўза билан муолажа қилди. Натижада, улардан 65% нинг ҳолати ижобий томонга ўзгарди. Беморларнинг ярмиси олти йилдан сўнг буткул соғайиб кетди. Шундан сўнг, у яна 35 та беморга...\nШу йил 7 апрель куни Ўзбекистон мусулмонлари идораси раиси, муфтий Нуриддин домла ҳазратлари Германия элчиси Тило Клиннерни қабул қилдилар.Учрашувда Муфтий ҳазратлари Ўзбекистон ва Германия ўртасидаги муносабатлар мустаҳкамланиб бораётгани, Ўзбекистон мусулмонлари идораси фаолияти ва охирги йиллардаги диний-маърифий соҳадаги ўзгаришлар ҳақида сўзлаб бердилар.Германия илм-фан каби ўта муҳим соҳаларга алоҳида аҳамият кўрсатиб, ёшларга, жумладан ўзб...\nДУНЁДА СИЗ ҲЕЧ КИМ БЎЛМАСЛИГИНГИЗ МУМКИН, ЛЕКИН КИМ УЧУНДИР - БУТУН ДУНЁСИЗ\nЎзбекистон мусулмонлари идораси томонидан республикада жисмоний имкониятлари чекланган фуқаролар орасида манзилли режа асосида айрим ноисломий диний конфессия вакиллари томонидан амалга оширилаётган ноқонуний миссионерлик ва прозелитизм ҳаракатларига қарши профилактик тадбирлар ташкил этилмоқди.Ушбу режанинг иккинчи босқичида эшитиш ва сўзлашиш имкониятлари чекланган фуқаролар, айниқса, миссионерлар таъсирига тушган шахслар билан “Сиз бизга керак...\nРўза тутиш инсоннинг қандли диабет касалига чалинмаслигига сабаб бўлади. Доктор Аҳмад Фанжарий айтади: “Рўза тутганда қондаги қанд(шакар) миқдори энг паст даражагача тушади. Бу эса ошқозон ости бези фаолиятини меъёрига келтиради. Маълумки, ошқозон ости бези инсулин ишлаб чиқаради. Бу қанд моддасини тиндириб ёғга айлантиради ва тўқималарда тўплайди. Агар ортиқча овқат истеъмол қилинса, ошқозон ости бези фаолияти бузилиб, ўз вазифасини бажара олмай...


Энг қимматбаҳо Huawei P9 смартфони намойиш этилди\nCaviar компанияси тарихдаги энг қимматбаҳо Huawei'ларни тақдим этди. Huawei P9 нархи шундоқ ҳам арзон эмас, эксклюзив корпусда эса унинг нархи беш карра қимматлашади. Бу ҳақида Hi-Tech нашри хабар берди.\nИшлаб чиқарувчининг таъкидлашича, янги «Russia» ва «China» Friendship edition смартфонлари - етакчи давлатлар "куч-қудрати, анъаналари ва хатти-ҳаракатларига ҳурмат белгиси". Қурилмалар рамкалари ва безак элементлари олтин билан қопланган, орқа қопқоқ фони эса - аллигатор териси билан. Ўймакорлик ишлари қўлда бажарилган.\nРусча вариантида рус меъморчилигига хос бўлган нақшлар бўлса, хитойча вариантида - шарқ маданияти бойлиги ва донишмандлигини акс эттирувчи безаклар ўрин олган. Икки смартфонга ҳам герб ва оригинал тилдаги мадҳия сатрлари туширилган.\nҲар бир смартфон адади - 88 нусхадан. Икки смартфон ҳам ҳашаматли совға қутисида тақдим этилади.\nЭксклюзив Huawei P9 қурилмалари нархи - 159 000 рубль (2 676, 70 доллар).\nИшлаб чиқарувчи олтин қопламали Huawei P9 қурилмаларининг муваффақият қозонишига шубҳа қилмаяпти.\n"Luxury-бозорда нарх белгиловчи роль ўйнамайди, бизнинг мижозларимиз, энг аввало, ўзига хос ноёб қурилма эгалари бўлишни исташади. Маълумотларга кўра, мижозларимизнинг бир қисми Android-қурилмаларни iOS-смартфонларга нисбатан кўпроқ қадрлар экан".


hidoyat.uz – “Мовароуннаҳр” нашриётининг сайти - Яхшилар ёди\nЭнг яхши анъаналаримиздан бири аждодларни хотирлаш, уларнинг руҳини шод этишдир. Пайғамбаримиз “Ўтганларингизнинг яхши амалларини эслаб туринглар”, деб марҳамат қилганлар.\nЎзбекистон мусулмонлари идораси равнақига улкан ҳисса қўшган зотлар ҳақида кўп ёзганмиз. Зеро, уларнинг умр йўлларида биз учун ибрат кўп.\nИсмоил Махдум Сотти ўғли\nИсмоил Махдум Сотти ўғли 1893 Наманган шаҳрида Сотти Охунд хонадонида туғилди. Болаликдан араб тили ва хаттотликни ўрганишга қизиқди. Қуръони каримни тўлиқ ёд олди. Отасидан ва етук олим Собитхон тўрадан тафсир, ҳадис, фиқҳ илмини ўрганди. Эл ичида илми билан танилган Исмоил Махдум 1943 йили диний назоратнинг ташкилий комиссиясига аъзо этиб тайинланди.\n1945 йилдан Бухородаги Мир Араб мадрасасида таълим-тарбия ишларини йўлга қўйиш, ўқув режаларини тузиш, устозлар танлаш ва ташкилий масалаларни ҳал этишдек муҳим масалаларга бош бўлди. Ўша даврда мадрасага муносиб устозларни жалб қилиш, дарсликлар етказиб бериш жуда қийин иш эди. Исмоил Махдум ташкилотчилиги боис бу ишларнинг уддасидан чиқди. Кейинчалик у зот Тошкентда очилган Ислом Олий маъҳадида узоқ муддат тафсир, ҳадис, фиқҳ ва наҳв фанларидан дарс берди.\n1957 йили Исмоил Махдум ҳазратлари диний назорат раисининг биринчи муовини этиб тайинланди. У зот хаттотлик санъатини ҳам пухта эгаллаган эди. Диний назорат номидан араб тилидаги хат ва ҳужжатларни кўпинча у киши ёзарди. Ҳазрат Усмон Мусҳафи тарихига бағишланган нодир асари унинг илмий салоҳиятини ҳам яққол намоён этади.\nИсмоил Махдум Сотти ўғли 1976 йили вафот этди.\nМухторжон Абдуллаев 1928 йили Қўқон шаҳрида туғилган. Турмуш тақозоси билан Мухторжон домланинг оиласи болалигида Бухорога кўчади. У биринчилардан бўлиб “Мир Араб” мадрасасига ўқишга кирди. Мухторжон болаликдан ўта тиришқоқ эди. Дарсдан кейин устозлардан қўшимча сабоқ олар, тинмай изланар эди. Талабалик йиллари “Мухтасарул виқоя”, “Кофия” китобларини тўлиқ ёд олди. Унинг салоҳиятини сезган устозлар мадрасада мударрисликка тавсия этишди. Ҳозир кўп республикаларда у кишидан сабоқ олган талабалар дин хизматида, масъул вазифаларда ишлашяпти.\n1991 йил юртимиз мустақилликка эришди. Динимиз, қадриятларимизга эътибор кучайди. Мухторжон домланинг ҳам ғайратига яна ғайрат қўшилди. 1993 йили мусулмонларнинг навбатдаги қурултойида у Ўзбекистон мусулмонлари идораси раиси, муфтий этиб сайланди. Мухторжон домла 1997 йилгача шу вазифада ишлади. 2002 йили оламдан ўтди.\nАллоҳ таоло барча устозларимизни раҳматига олсин.\n1409 марта ўқилган.


Люксембургда сайловларга бормаслик 100 еврога тушади - www.Voydod.net\nЛюксембургда сайловларга бормаслик 100 еврога тушади\nЛюксембург ҳукумати сайловларда қатнашмаганлик учун жаримажорий этди. Жарима миқдори 100 еврони ташкил этади.\nШу тарзда, ушбу мамлакат ҳукумати сайловчиларнингсиёсий ҳаётда қатнашиш даражасини оширишга умид қилмоқда. Шу ўринда, Люксембургда 540 минг киши истиқоматқилишини айтиш жоиз. Яқинда мамлакатда парламент сайловлари ўтказилди. Унинг натижаларига кўра, охирги 18 йилдавомида ҳукумат раҳбари лавозимини эгаллаб келган Люксембургнинг амалдаги бош вазири Жан-Клод Юнкер ягонареал номзодлигича қолди.


Жамият Кеча, 14:04 02963\nЕвропа томонининг 2022 йил 25-26 июль Тошкент шаҳрида ўтказиладиган Афғонистон бўйича халқаро конференцияда иштирокига алоҳида эътибор қаратилган.\nXiaomi компанияси 12S ва 12S Pro смартфонлари сотувга чиқарилишини эълон қилди.\nБугун кундуз куни республика бўйича ёғингарчиликсиз об-ҳаво сақланиб туради, фақат Тошкент, Наманган вилоятларида куннинг биринчи ярмида баъзи жойларда қисқа муддатли ёмғир ёғиши, момақалдироқ бўлиши мумкин.\nШвеция ва Финляндия НАТОга қўшилиш тўғрисидаги шартномани бугун, 5 июль куни имзолайди.\nОқибатда олти киши ҳалок бўлди, камида 20 киши яраланиб, касалхонага ётқизилган.\n4 июль куни Ўзбекистон Республикаси ташқи ишлар вазири в.б. Владимир Норовнинг Туркия ташқи ишлар вазири Мевлут Чавушоғлу билан телефон орқали мулоқоти бўлиб ўтди.\n2022 йилнинг июнь ойида меҳмонхона хизматлари нархлари май ойига нисбатан яъни бир ойда ўртача 2,5 фоизга ошган.\nUSD 10 836.69 -13.41\nEUR 11 315.67 -29.19\nRUB 196.58 -2.41\nGBP 13 136.24 +41.25


Жиззахда 2022 йилда "мармаргўшт" етиштирила бошланади\n18:09 19.08.2020 (Янгиланган 18:17 19.08.2020)\nJizzax Organic маҳаллий фермерларга зотдор ғунажинларни сотиб 8 ойдан сўнг уларнинг бузоқчаларни қайта сотиб олиш дастурини ишга туширади.\nТОШКЕНТ, 19 авг - Sputnik. Ушбу йилнинг кузида Jizzax Organic қишлоқ хўжалик кластерига Россия ва АҚШдан 5 минг бош зотдор қорамол олиб келинади, деб хабар қилмоқда Sputnik мухбири.\nЎзбекистонда мармаргўшт (мраморное мясо) етиштириш ангус ва герфорд зотларига мансуб - ғунажинлар олиб келишдан бошланади. Жиззахдаги чорвачилик кластери Республикада биринчи тўлиқ жараёнли ишлаб чиқариш мажмуасига айланади.\n© Wikipedia / Orlando G. Calvo\nМармаргўшт ёки Кобе гўшти\nУшбу лойиҳа бўйича инвестицияларнинг тўлиқ миқдори 55 миллион долларни ташкил қилади. Улардан 18 миллиони зотдор урғочилар сотиб олишга харажат қилинади.\n2020 йилнинг октябр ойига қадар Jizzax Organic ғунажинлар қишга турар жойи учун иккита ва ҳўкизчалар учун иккита озиқлантириш майдончалари (фидлот) қуриб битказади. У ерда жониворлар учун барча шароитлар яратилган бўлади: артезиан қудуқлари, автоматик озиқлантириш тизимлари, шамол ва қуёшдан ҳимоя тизимлари ва бошқа кўплаб шароитлар.\nФидлот 20 минг бош қорамолга мўлжалланган бўлиб, уни тўлиқ ишга тушириш учун Jizzax Organic маҳаллий фермерлар учун махсус дастурларни ишга туширади.\nФермер хўжаликлари биздан зотдор ғунажинларни сотиб олиб 8 ой давомида уларнинг болалашини таъминлаши ва бузоқчаларни бизнинг кластеримизга сотишлари мумкин бўлади. Биз уларни махсу технология бўйича озиқлантирамиз, дейди Jizzax Organic директори Хикматилла Каримов.\nЭслатиб ўтамиз, Ўзбекистонда бир неча йилдан бер гўт танқислиги ва қимматлиги муаммоси муҳокама қилиб келинмоқда. Хусусан, мутахассислар республикада қорамол етиштириш тизими замон талабларига жавоб бермайдиган, самарасиз даражада деб топишган. Шу сабабли етиштирилаётган қорамол зотини яхшилаш, улардан олинадиган гўшт миқдорини ошириш - муҳим вазифа сифатида белгиланган.\nАйни дамда Ўзбекистонда етиштирилаётган мол гўштининг 94 %, кичик қорамол гўштининг 84% ва парранда гўштининг 58% - уй хўжаликларида етиштирилади. улар орасида зотдор моллар миқдори - 34 % холос.


Арзон турларни танлаш учун 7та сервис\nLifestyle 20:50 / 03.07.2019 4965\nУшбу инструментлар нафақат пул, балки вақтни ҳам тежаш имконини беради.\n150 дан ортиқ энг яхши таклифларни тўплайдиган агрегатор. Сервис машҳур йўналишлар бўйлаб яқин ҳафта учун қайноқ турлар таклиф этади. Кўплаб фильтрлар меҳмонхона, пляжнинг жойлашуви, овқатланиш ва бошқа нарсаларни танлаш имконини беради. Фарзандлари мавжуд жуфтликларга эса оилавий ҳордиқ учун кўплаб алоҳида фильтрларга эга бўлимлар бор.\nИсталган таъб учун турларни излашда қулай сервис. Level.Travel долзарб чегирмаларни тўплайди, бир неча клик билан йўлланмани излаш, брон қилиш ва унинг тўловини тўлашда ёрдам беради. Қайноқ турлар муддати ёки нархига кўра сараланади.\nМеҳмонхонанинг бюджети, мавқеи, шунингдек, меҳмонлар сони ва овқатланиш вариантлари танлови мавжуд.\nСаёҳатчилар учун Tutu.ru портали нафақат самолёт, поезд ва автобус чипталарига буюртма бериш, балки 30 дан ортиқ турли мамлакатлар учун қайноқ турларни танлаш имконини беради. Идеал йўлланмани излаш учун йўналишни танлаш, тахминий муддат ва у ерда бўлиш вақти, шунингдек, жойлашиш деталларини кўрсатишнинг ўзи кифоя.\nFixTravel тежашни севадиган барчага ёқади. Сервиснинг ўзига хослиги – турларни белгиланган нарх бўйича брон қилиш имконияти. Саёҳат бюджетини танлашнинг ўз кифоя. Дам олишнинг ўнлаб вариантлари муҳайё бўлади. Истасангиз меҳмонхона мавқеи, қулайликлар ва пляж ҳақидаги аниқ мезонларни кўрсатиш мумкин.\nOnvisor сервиси ишончли тур операторлари билан ҳамкорлик қилади ва дунёнинг энг яхши дам олиш масканларига турлар таклиф этади. Меҳмонхонани юлдузи ва овқатланиш турига, шунингдек, дам олиш йўналиши – фаол, сокин, оилавий, SPA каби йўналишларга қараб танлаш мумкин.\nOnlinetours’да пляж, экскурсия, тоғ чанғиси ҳордиғи борасидаги 130 дан ортиқ тур операторлар тўпланган. Қаерда, қачон ва қанча вақт давомида дам олишни танланг ва энг яхши нархдаги турларга эга бўлинг.\nКўплаб фойдали турларга, жумладан, қайноқларига эга бўлишнинг содда сервиси. Меҳмонхонани танлаш учун фильтрлар у қадар кўп эмас, бироқ меҳмонхона, овқатланиш тури ва у ерда бўлиш вақти каби асосий кўрсаткичлар мавжуд. Апартаментлар тўғрисидаги батафсил маълумотдан ташқари рейтинг ва ҳақиқий сайёҳларнинг долзарб фикрлари мавжуд.\n23:38 / 21.11.2019 11503\n22:57 / 21.11.2019 5346


Блогер Варламов Жанубий Суданда ҳибсга олинган\n13 Yanvar 20:33 / Published in Жаҳон\nРоссиялик блоггер Пётр Верзилов, блоггер Илья Варламов рафиқаси Любов Варламова ва Европа гимназияси директори Иван Боганцев Капоэта шаҳридаги Жанубий Судандаги аэропортлардан бирида ҳибсга олинган.\nҲибсга олиш учун Варламовнинг юкидан топилган дроннинг масофадан бошқариш пулти сабаб бўлган. Маҳаллий хавфсизлик расмийларининг фикрига кўра, руслар «ҳарбий мосламаларни дрондан тасвирга олишлари» мумкин эди.\nВерзиловнинг сўзларига кўра, улар рейсдан олиб ташланиб, полиция бўлимига олиб кетилган. Варламовнинг аниқлик киритишича, унинг юкларини тинтув қилиш пайтида хавфсизлик кучлари дроннинг масофадан бошқариш пултини топган, аммо блоггерда дрон йуқ эди, чунки у руслар илгари бўлган Угандада қўлга олинган.\n“Айни пайтда улар бизни сўроқ қилмоқчи ва телефонларимизни олиб қўйишмоқчи, биз ҳали бермаяпмиз. Аммо аллақачон телефонлар мусодара қилиниши ва биз бу эрда қолдирилиши ҳақида эълон қилинган эди“ — деди Верзилов.\nХавфсизлик хизмати ходимлари, агар ҳибсга олинганлар телефонларни ўзлари топширмаса, аскарлар уларни куч билан олиб кетишади, деб қўрқитди. Верзилов, Варламов ва Боганцев Африкага сайёҳ сифатида келган, деди Pussy Riot аъзоси.\nЭслатиб ўтамиз, аввалроқ россиялик шаҳарлик блогер Илья Варламов Андижондаги линч ҳақида ўз фикрларини билдирган эди.\n«Агар мен Ўзбекистонга борсам, мени магистралга тиқиб, кейин дарахтга боғлаб қўйишимдан хавотирдаман», деди Илья Варламов.\nУ ўзи бўлган Уганда ҳақида ҳам гапирди.\n“Эътибор беринг, мана Угандада, энг азиз одамлар. Биз қишлоқнинг марказида янгиликларни суратга олаётганимизга қарамай, ҳали бирон киши тажовузкорликни кўрсатмади”, — дея таъкидлади россиялик блоггер.\nTagged under: БЛОГЕР, ВАРЛАМОВ, ВЕРЗИЛОВ, РАФИҚА, СУДАН, ҚАМОҚҚА ОЛИШ\nМосква: Москвада бутун қиш давомида энг совуқ тун қайд этилди


Фарғонада бир гуруҳ ҳарбийларга давлат мукофотлари топширилди (фото) – Дарё уз Янгиликлар\nСирдарёда йўловчи автобус ағдарилди. Жабрланганларга шошилинч тиббий ёрдам кўрсатилмоқда\nҚабулдаги навбатлар ҳақида: борма, куясан…\nТожикистон ва Россия Хитойнинг Шинжон-Уйғурдаги сиёсатини қўллаб-қувватлади. Қирғизистон ва Қозоғистон баёнотни имзоламади\nБритания элчиси Трамп Эрон билан ядро келишувидан Обамага «қасдма-қасд» чиққанини айтган\nГлавная / Жамият / Фарғонада бир гуруҳ ҳарбийларга давлат мукофотлари топширилди (фото)\nФарғонада бир гуруҳ ҳарбийларга давлат мукофотлари топширилди (фото)\nTaxmin miss 14.01.2019\tЖамият Comments Off on Фарғонада бир гуруҳ ҳарбийларга давлат мукофотлари топширилди (фото) 7 Показы\nФарғонада Шарқий ҳарбий округ маънавият ва маърифат марказида 14 январь – Ватан ҳимоячилари кунига бағишланган байрам тадбири бўлиб ўтди. Унда сенатор ва депутатлар, Шарқий ҳарбий округ қўшинлари қўмондонлиги ва унга қарашли ҳарбий қисмлар, давлат хавфсизлик хизмати, ҳуқуқни муҳофаза қилувчи органлар раҳбарлари, кенг жамоатчилик вакиллари иштирок этди. Бу ҳақда «Дарё» мухбири Азизжон Эрматов хабар берди.\nФарғона вилояти ҳокими, Олий Мажлис Сенати аъзоси Шуҳрат Ғаниев барча ҳарбийларни байрам билан самимий табриклади.\n«Ватанга хизмат ҳақиқий эр йигитнинг бурчидир. Президентимизнинг байрам табригида қайд этиб ўтилганидек, биз ана шундай мард ва жасур, эл-юртга садоқатли ўғлонларимиз билан ҳақли равишда фахрланамиз. Айнан сизларнинг саъй-ҳаракатларингиз билан Ўзбекистон миллий армияси жадал ривожланмоқда, унинг жанговар қобилияти ва тайёргарлиги изчил ошиб бормоқда. Мамлакатимизнинг мудофаа қудрати, халқимизнинг тинч-осойишта ҳаёти мустаҳкамланмоқда. Вилоятимизда ҳам ҳарбий-маъмурий сектор фаолиятини самарали юритишда барча имкониятлар ишга солинмоқда. Ўтган даврда ҳарбийларимиз учун вилоятда 180 хонадондан иборат 6 та кўп қаватли уйларнинг фойдаланишга топширилгани диққатга сазовордир. Бу каби ислоҳотлар кўлами 2019 йилда янада кенгаяди», – деди Шуҳрат Ғаниев.\nПрезидент фармонига кўра байрам арафасида Ватан ҳимоячилари куни ва Ўзбекистон Қуролли Кучларининг 27 йиллиги муносабати билан ҳуқуқни муҳофаза қилиш органлари, мудофаа ва фавқулодда вазиятлар вазирликлари ходимларидан бир гуруҳи мукофотланди.\nТантанали тадбирда фарғоналик ҳарбийларга давлат мукофотлари – орден ва медалларни Ўзбекистон Мудофаа вазирининг биринчи ўринбосари Павел Эргашев тантанали равишда топширди.\nМудофаа вазирлигининг буйруғи билан бир гуруҳ соҳа вакилларига ҳарбий унвонлар, кўкрак нишонлари топширилди. Вазирлик миқёсида ўтказилган турли кўрик-танлов ғолиблари тақдирланди.\nСанъат усталари, турли ансамбллар, таниқли хонандалар томонидан ҳарбий-ватанпаварлик концерт дастури намойиш этилди.\nПред. Наманганда фермер хўжалиги раҳбарининг 22 ёшли ўғли ўз жонига қасд қилди\nСледующая Италия Кубоги. 1/4 финал босқичи жуфтликлари аниқланди\nМамлакатда аҳоли даромадлари ва турмуш даражасини ошириб бориш, аҳолининг ижтимоий заиф қатламларини янада ижтимоий қўллаб-қувватлаш …


ЖИЗЗАХЛИК ЧЕГАРАЧИЛАРГА ЯНГИ УЙЛАР КАЛИТЛАРИ ТОПШИРИЛДИ\nБугунги кунда мамлакатимизда ҳарбий хизматчиларни ижтимоий ҳимоя қилишнинг мустаҳкам тизими яратилиб, уларнинг оила аъзоларини замонавий ва шинам уй-жой билан таъминлашга алоҳида эътибор бериб келинмоқда. Жиззах вилоятининг Янгиобод туманида ҳарбий хизматчилар ва уларнинг оилалари учун 10 та замонавий уйлар қуриб битказилди. Шу муносабат билан уюштирилган тадбирда ҳарбийлар, давлат ва жамоат ташкилотлари вакиллари, маҳалла фаоллари иштирок этдилар.\nЗамонавий лойиҳалар асосида қуриб битказилган янги турар-жойларнинг ҳар бири икки хонали бўлиб, уларда барча қулайликлар муҳайё этилган.\nТадбирда сўзга чиққанлар чегарачиларни янги уй билан муборакбод этиб, юртимизда амалга оширилаётган изчил ислоҳотлар натижасида мамлакатимиз мудофаа қудрати мустаҳкамланаётганлиги, халқимизнинг тинч-осуда ва фаровон ҳаётини таъминлашга қаратилаётган алоҳида эътибор юксак самаралар бераётганлигини таъкидладилар.\nТадбир сўнгида янги хонадон эгаларига вилоят ва туман ҳокимлиги, ҳарбий қисм раҳбариятининг эсдалик совғалари топширилди.


Шахсан мен учун Ўзбекистондаги диний ақидапарастликнинг янги тарихи Қўқон ҳокими Баҳодир Жалоловнинг “Шарқ ва Ғарб учрашуви” фрескасини устидан бўяб ташлаш (“кийинтириш”) буйруғи билан бошланган.\nБомиёндаги ҳайкалларнинг толиблар томонидан остин-устин қилиниши ёки ИШИД жангарилари томонидан Палмирадаги музей ашёларининг ваҳшийларча йўқ қилинишидан фарқ қилмайдиган ушбу бузғунчилик ҳаракатига расмий реакциянинг етишмаслиги Ўзбекистондаги жамоат маданияти учун жуда салбий роль ўйнади.\nAйтганча, Қўқондаги бузғунчилик ҳақидаги мақоладан сўнг Маданият вазирлиги Баҳодир Жалоловнинг фрескасини тиклаш учун маблағ ажратишга ваъда берган бўлса, рассомнинг ўзи театрда панони тиклашга тайёрлигини билдирди.\nБироқ бу нарса ваъдалигича қолиб кетиб, бироздан сўнг ҳаммаси унутилди. Кўринишидан ушбу уникал фреска унутилишга маҳкумдир. Бу ҳодиса тор доирада амалдорнинг маданияти йўқлигига далил бўлиб қолади.\nЖамият баъзи ҳаракатлар учун санкциялар мавжуд эмаслиги, “сукут аломати ризо” тамойили остида қурилган. Шунинг учун ҳам бу баъзи қатламлар томонидан жаҳон маданиятига қилинган ҳужум сифатида қабул қилинди.\nБундан ташқари, объектив кузатувчи ҳеч қачон ўзбек миллий кийими ҳисобланмаган ҳижоб учун дунёвий кийимни алмаштирган қизлар ва аёллар сони кескин кўпайганига гувоҳ бўлиши мумкин. Ҳа, бизнинг оналаримиз ва бувиларимиз рўмол ўрашган, лекин ҳеч қачон ҳижоб тақишмаган.\nДиний марказлар саналган Самарқанд, Бухоро, Тошкент, Қўқон ва бошқа бир қатор йирик шаҳарларда аёллар паранжи билан ўранган давр бўлган. Бироқ аҳолининг аксарияти, айниқса, қишлоқ жойларида яшовчи аёллар кундалик ҳаётдаги юмушларга, далада ишлашга имкон бермаслиги сабаб паранжи кийишмаган.\nAnhor.uz икки йил муқаддам барчани Ўзбекистон Республикаси Конституциясининг 10 ва 29-моддаларини эслашга ва ҳурмат қилишга чақирди:\n10-модда. … Жамиятнинг бирон-бир қисми, сиёсий партия, жамоат бирлашмаси, ижтимоий ҳаракат ёки алоҳида шахс Ўзбекистон халқи номидан иш олиб боришга ҳақли эмас.\n29-модда. Ҳар ким фикрлаш, сўз ва эътиқод эркинлиги ҳуқуқига эга. Ҳар ким ўзи истаган ахборотни излаш, олиш ва уни тарқатиш ҳуқуқига эга, амалдаги конституциявий тузумга қарши қаратилган ахборот ва қонун билан белгиланган бошқа чеклашлар бундан мустаснодир…\nБироқ миллий менталитет ҳақидаги шубҳали муҳокамалар ниқоби остида жамиятда диний чекловларга асосланган тақиқлар жорий этишга уринишлар тез-тез учмоқда. Шахс эркинлиги ҳисси жуда нозик масала.\nИнсонга пайпоғининг узунлиги, соч турмаги, ижтимоий тармоқларга бўлган иштиёқи ёки тунги клубга бориш-бормаслигига қараб баҳолаш, юмшоқ қилиб айтганда, калтабинлик ва муаммога ўта юзаки ёндашиш ортидан келиб чиқади.\nҚонун устуворлиги эълон қилинган давлатда ҳеч ким бировни сиртдан айблашига йўл қўйилмайди. Ушбу ёндашув жамиятни бирлаштирмайди, аксинча ўзаро бегоналашувни вужудга келтиради. Бунинг учун қанча ижодкор шахслар Ўзбекистонни тарк этишганини ва мамлакат ташқарисида ўз истеъдодларини тўлиқ намоён қилганликларини эслаш кифоя.\nОбъектив таҳлил шуни кўрсатадики, юқори даражадаги раҳбарларнинг аёллар ҳуқуқларини таъминлаш тўғрисидаги расмий баёнотлари, Конституцияга риоя қилиш зарурати ва жамият ҳаётининг тубида содир бўлаётган жараёнлар ўртасида тан олинмайдиган, бироқ тобора катталашиб бораётган зиддият келиб чиқмоқда.\nСолихон домланинг аёлларни тоифага ажратишни тарғиб қиладиган маърузалари кўпайиб бораётганига эътибор қаратишингизни истардик. Унинг фикрича, аёлнинг тақдири учун жавобгарлик бутунлай эрининг елкасида. Aгар у замонавий услубда кийинган бўлса, уни тажовузкорона “очиқ-сочиқ” деб аташади ва эркак “ўз” аёлини омма олдида намойиш қилишига йўл қўйиб берган деб қабул қилинади.\nМенимча, бу иддаолар ҳам муқаддас оналик бурчини, фарзанд тарбиясини ўрнига қўяётган, ҳам ўз касбининг устаси бўлиб, Ўзбекистоннинг ривожига ҳисса қўшаётган аёлларнинг аксарият қисми учун ҳақоратли ҳисобланади.\nШунингдек, жамиятнинг диний жоҳил қисмининг жамоат онгига босим ўтказишнинг яна бир усулини кузатишингиз мумкин. Масалан, “ЗВЕЗДA ВИДЕО” канали бир видео тақдим этди, ушбу видеода кўчада бир йигит ўтиб кетаётганларга яқинлашиб, улардан араблар тилида (Қуръон тили) мусулмон эканликлари тўғрисида диний гувоҳлик беришни (калима) сўрайди ва, табиийки, деярли ҳеч ким бунинг уддасидан чиқмайди …\nВидео остида эса: “Изоҳи сиздан”. Бу ҳодиса инсонлар Исломдан узоқлашганда содир бўлади. Бу ҳали бошланиши”, деб ёзиб қўяди.\nМусулмон динига мансублигини ифодаловчи ибодатлар ва формулаларни билмасликни шахсиятидаги нуқсон деб ҳисоблашни инсонга нисбатан қилинган психологик зўравонлик деб бемалол айтиш мумкин. Бу динга жалб қилиш учун гипноздан фойдаланишдан ўзга нарса эмас.\nAгар бир йигит бева онасини “бегона эркаклар билан” мулоқот қилгани учун пичоқлагани тўғрисида маълумотлар бўлмаганида, буни эътиборсиз қолдиришингиз мумкин эди.\nЯна бир ака инстаграмда синглисининг фотосуратини кўриб, жигарининг қотилига айланди. Aчинарлиси, бундай хавотирли ҳодисалар жуда кўп учрамоқда.\nФикримча, бу диний ақидапарастлар томонидан сингдирилган фикрлаш тарзининг оқибатлари, диний экстремизмнинг яққол белгиларидир. Опа-сингил ёки она ака-ука ёки ўғилнинг шахсий мулкимидики, уларнинг жонига қасд қилса?\nКоллеж ва университетларда ўқийдиган ёшларнинг катта қисми асосан қоғозда мавжуд бўлган ва ёшларнинг муваффақиятли қисми билан шуғулланадиган давлат, унинг турли тузилмалари эътиборидан четда қолмоқда.\nҚолганлари эса Қуръонни ўзидан келиб чиқиб талқин қиладиган турли “маънавий” устозларнинг осон ўлжасига айланади. Конституцияга биноан дунёвий бўлган давлат аҳолиси кундан кунга радикаллашиб бораётгани аянчли ҳодиса.\nЁшлар сиёсати ҳали мутлақо ноаниқ, замонавий, рақобатбардош ёшларни тайёрлашга қаратилган муҳим ҳаракатлар, эътиборга лойиқ лойиҳалар деярли мавжуд эмас. Диний мутаассиблар ёшларнинг кумирига айланмоқда.\nAгар вазиятга стратегик жиҳатдан қаралса, динга бўлган мойиллик, диннинг ролини юксалтиришга уриниш фуқаролик жамиятини ривожлантириш ва рақобатдош ёшларни тарбиялашга катта тўсиқ бўлади.\nБунинг фонида ёшлар ташкилотлари фаолияти деярли кўринмай қолади. Негадир замонамиз мафкурачилари унутилмас ўтмиш, дунёга машҳур диний мутафаккирлар даври ва ҳозирги кунимиз ўртасида олти асрлик фарқ борлигини унутмоқдалар, бу эса барча янги ва илғор нарсаларни бўғиб қўймоқда.\nМафкурачиларимиз мамлакатимизнинг AҚШ, Европа, Япония, Хитой, Корея Республикаси, Сингапур, Ҳиндистон каби давлатлардан илм-фан, техника, технология бўйича орқада қолганини жим кузатмоқда.\nНегадир мутаассиб “ақл эгалари” иқтисодиётда улкан ютуқларни қўлга киритаётган бу мамлакатларга нафрат билан қарашади, шунга қарамай, Iphone, компютер, кондиционер ва бошқа илмий-технологик тараққиётнинг афзалликларидан бажонидил фойдаланишади.\nҲозирча мафкуравий маҳсулот сифатида “эксперт-бошловчи”лар эркаклик кўрсаткичини пайпоқ узунлиги, одоб-ахлоқ кўрсаткичини юбка узунлиги билан ўлчамоқда.\nИнтернетнинг чексиз денгизида бемалол маълумот қидира оладиган замонавий ёшлар бундай интеллектуал мажруҳликка дош бера олмайди. Интернет замонавий дунёни, авлодлар ўртасидаги муносабатларни ўзгартирганлигини англаш вақти келди.\nБаъзи сайтларни ёпиш, Facebook ни тўсиб қўйиш қиммат, ва энг муҳими, фойдасиз эканлиги яққол кўриниб қолди. Жинсий алоқа ва порнографиядан тортиб то юқори технологияларгача бўлган ҳар қандай маълумотни бир зумда топса бўладиган ахборот-коммуникация технологиялари асрида яшаётганлигимизни унутмаслигимиз жоиз. Болалар ота-оналар ва бошқа катталар аниқлай олмайдиган саволларга жавоб топадилар.\nЭҳтимол, технология соҳаси ривожланмаган Ўзбекистонда давлат телевидениеси, айниқса, қишлоқ аҳолиси ўртасида рақамли тенгсизлик туфайли асосий маълумот манбаи бўлиб қолмоқда.\nТелевидение кундан кунга йўқолиб ва охири таслим бўлиши, смартфон, ҳаттоки кинотеатр, кўнгилочар дастурлар ва ҳоказоларга ўз ўрнини бўшатиб бериши тахмин қилинмоқда.\nДавлат бу масалада аниқ, тушунарли позицияга эга эмас. Бир маънода ибодатхона ва давлатни ажратишнинг конституциявий принципи бузилганлигини кузатиш мумкин.\nДиний мутаассиблар кўпроқ тажовузкор, архаик хурофот ва урф-одатларга таяниб, ўз позицияларини босқичма-босқич тиклайдилар. Улар қизларнинг дунёвий кийинишига қарши чиқа бошлашди, ота-оналар эса келин қидириш учун асосан ҳижобли қизларни қидириб юришмоқда.\nДунё тараққиётининг етакчилари дин фақат шахсий хоҳиш-ирода маҳсули бўлиб қоладиган мамлакатлар ҳисобланишади. Бундан ташқари, техника, технология, инсонпарварлик ғоялари ривож топган давлатлар орасида исломий давлатлар мавжуд эмас.\nAгар мамлакат раҳбарияти тобора кучайиб бораётган диний радикаллашувига қарши аниқ, зарурий чоралар кўрмаса, Ўзбекистон жоҳиллар оломони қуршовида қолиб кетади.\nДунёвий таълимда табиий ва аниқ фанларга эътибор қаратишимиз зарур. Динга мойил талаба билан мунозарада асосли жавоб бера олмаган ва устунликни қўлдан бой берган университет ўқитувчиси, фикримча, очиқчасига заиф инсондир.\nAгар унинг чет элда ўз ихтисослиги бўйича ўқиганлигини ҳисобга олсак, университетлараро тажриба алмашиш баъзи ҳолларда самара бермаслиги яққол намоён бўлади.\nЎқувчи ечим қаердалигини сўраши мумкин. Ва фақат битта ечим мавжуд – фуқаролик жамиятини ривожлантириш, хилма-хил йўналтирилган нодавлат ташкилотларни яратиш. Ҳокимият ижтимоий фаол, дунёвий фуқаролардан қўрқмаслиги керак.\nПандемия пайтида қўллаб-қувватлаш ўрнига фуқароларнинг фаоллиги тўхтатилди, Жасур Иброҳимов иши ҳолатларини ҳар томонлама ва холис текширишни талаб қилган фуқароларнинг фаолияти жарима солиниши билан якунланди.\nДавлат ижобий фуқаролик фаоллигини бостириш ва Ўзбекистонни жоҳилият қаърига фаол ва тажовузкор равишда тортиб бораётганларга ён бериш орқали катта хатога йўл қўймокда.\nAnhor.uz Рус тилидан Aҳрор Шарипов таржимаси\ndata-title="Ўзбекистон ўтмишга жадал қайтмоқда" data-description="<!-- wp:paragraph --> <p>Шахсан мен учун Ўзбекистондаги диний ақидапарастликнинг янги тарихи Қўқон ҳокими Баҳодир Жалоловнинг "Шарқ ва Ғарб учрашуви" фрескасини ..." data-image="https://eltuz.com/wp-content/uploads/2020/10/rasm4297901.jpg" data-url="https://eltuz.com/asosiy-mavzular/215449/" data-services="facebook,odnoklassniki,twitter,telegram" data-counter="ig">\nКўприк синди. Лайли бир ëн – Мажнун бир ëн\n8 январь куни Наманган шаҳрининг Давлатобод туманида Шимолий Фарғона канали устига қурилган 37 метрлик янги кўприк қоқ ўртасидан бўлиниб, ...


Эгасини виждон азобида қолдирган хулоса - Erkak.uz\nЭгасини виждон азобида қолдирган хулоса\nShukhrat Sattorov 29.04.2016 11:48 2095 01\nКутилмаган жарроҳлик туфайли ишга шошилинч чақирилган жарроҳ туш маҳалида шоша-пиша касалхонага етиб келди. Жарроҳлик кийимларини кияётганида кимдир эшикни зарб билан очиб, ичкарига отилди.\n"Нега шунча кеч қолдинг? Ўғлимнинг ҳаёти хавф остида эканини билмасмидинг? Қанақа масъулиятсиз дўхтирсан?" ўшқирди ичкарига ўқдай кирган, чамаси 40 ёшлардаги киши.\nЖарроҳ унга юзланди ва жилмайишга уриниб, уни тинчлантирди. "Мени кечиринг, илтимос," деди.\n"Нима? Кечиринг?! Агар ўзингни ўғлинг ўлим тўшагида ётганида кўрардим аҳволингни?" беморнинг отаси яна заҳар сочди. Ёрдамчи шифокор аламзада отани тинчлантиришга уринарди.\nЖарроҳ хотиржамлик билан яна жилмайди ва беморнинг отасига қўлидан келганича ҳаракат қилишини, яхшиси асабийлашмасдан ўғли учун дуо қилишини сўраб, хонадан чиқиб кетди. "Азобни ҳис қилмасдан туриб маслаҳат бериш жуда осон. Сенларнинг ҳамманг ана шунақа – масъулиятсиз ва беғам санлар," минғирлади ота ноиложликдан.\nИкки соатча давом этган жарроҳликдан кейин жарроҳ чиқди. Аввалига қўлқопини, сўнг бош кийимини ечиб, ғазаб ўрнини умид эгаллаган нигоҳда боқиб турган ота томонга келди. У хотиржамлик билан ҳаммаси яхши ўтганини, хавф ортда қолганини айтиб, кўп ўтмасдан шифохонадан шошганча чиқиб кетди.\n"Намунча такаббур, димоғи баланд? Ўғлимнинг аҳволи ҳақида сўрамоқчи эдим. Ўзини жуда банд қилиб кўрсатишга уста экан бу муғомбир," деди ота ўғли учун дори тайёрлаётган ёрдамчи ҳамширага қараб.\n"Аслида у жуда яхши одам,” деди ҳамшира. “Кеча автоҳалокат туфайли ўғлидан айрилди. Биз қўнғироқ қилганимизда ўғлининг дафн маросимида эди. Ўғлингизни асраб қолгач, дафн маросимини якунлаш учун шошиб чиқиб кетди," деди жиққа ёшга тўла кўзларини яширишга уринаётган ҳамшира.\nБу жавобни эшитган ота ўрнидан шамолдай қўзғалиб, виждон азобида жарроҳнинг ортидан чопди.\nТеглар: # муомала # виждон азоби # ҳикмат # ҳикоят


Finance.uz - Фуқаролар мурожаати – ходимлар диққат марказида\nФуқаролар мурожаати – ходимлар диққат марказида\nЖорий йилнинг 20-27 май кунлари «Трастбанк» хусусий очиқ акциядорлик биржа банкининг Наманган, Андижон ва Қашқадарё, 3 июнь куни эса Самарқанд шаҳридаги филиалларида банк раҳбар ходимлари ва етакчи мутахассисларининг кенг аҳоли ҳамда тадбиркорлик субъектлари вакиллари, коллеж битирувчилари билан учрашувлари ташкил қилинди.\nЖорий йилнинг 21 июнида «Трастбанк» ташкил топганига 20 йил тўлади. Ўтган давр мобайнида банк кўплаб муваффақиятларга ҳамда энг асосийси, ўз мижозлари учун ҳамжиҳатликда гуллаб-яшнашнинг кафолати тариқасида ижобий ном қозона олди.\n– Банкимиз кичик бир ташкилот сифатида ҳали жамоаси ҳам тўла шаклланиб улгурмаган фаолиятининг дастлабки йилларида, тижорат банклари ўртасида юқори рейтингларда бормаган бўлса-да, – дейди банк бошқаруви раисининг ўринбосари Николай Давиденко, – корпоратив масъулият ва корпоратив маданият билан мижозларни жалб қилишда банк улар эҳтиёжини бошқаларга нисбатан яхшироқ тушунадиган барқарор кредит ташкилоти сифатида обрў-эътиборга эга бўлди. Банк жамоаси бу борада қўлга киритилган марраларда тўхтаб қолмай, бундан кейин ҳам олқа интилишда давом этмоқда. Мижозлар манфаатлари йўлида қамхўрлик кўрсатиш, фуқароларнинг мурожаатларига катта масъулият билан ёндашиш банк ходимларининг доимий диққат марказида.\n– Мазкур учрашувларда «Фуқароларнинг мурожаатлари тўқрисида»ги Ўзбекистон Республикаси Қонунининг мазмун-моҳиятини тушунтиришга алоҳида эътибор қаратилди, – дейди банкнинг фуқаролар мурожаати билан ишлаш шўъбаси етакчи мутахассиси Сабоҳат Хайиткариева. – Фуқаролар билан ишлаш муносабатларини янада такомиллаштириш, мурожаатлар ижроси устидан нечоқли назорат кучайтирилгани ҳақида алоҳида ахборот берилди. Жонли мулоқот тарзида ўтган учрашувларда фуқаролар ўзларини қизиқтирган саволларга мутахассислардан малакали жавоблар олдилар.\nФаолият барқарорлигини мустаҳкамлаш ва хизмат кўрсатиш даражасини янада такомиллаштириш баробарида «Трастбанк» якка тартибда, ҳар бир мижозга замонавий хизматлар кўрсатиш доирасини янада ривожлантиришга ўзининг устувор йўналишларидан бири сифатида қараб келмоқда. Бугунги кунда банк ўз маҳсулотлари тури ва салмоқини янада оширмоқда. Улар қаторида жозибадор омонат турлари, пластик карталарга доир маҳсулотлар, масофавий банк хизматлари, пул жўнатмалари, кредитлашга оид турли дастурлар мавжуд.\nБундай янгиликлардан кутилаётган асосий мақсад, банк имкониятларини мижозлар хоҳишларига имкони борича мувофиқлаштиришдан иборат. Зеро, мижозлар ишончи – банкнинг асосий капитали ва ютуқи бўлиб келган.


Бир кунда 4000га яқин фуқаро тумовга қарши эмланди\nЖорий йилда тумовга қарши эмлаш ишлари эртароқ, яъни 15 сентябрдан бошланди. Вилоятимизда бир кунда 4000га яқин одам эмланди. Минтақамиздаги тиббиёт муассасалари сифатли ва тегишли текширувдан ўтган вакцина билан таъминланганини исботлаш мақсадида Туркистон шаҳар марказий касалхонаси маъмурияти ва ходимлари вакцинани биринчи бўлиб ўзларида синаб кўришди. Вилоят марказидаги касалхонада жорий йилда 11500 одамни эмлаш режалаштирилган.\n– Ҳар йили кузда шамоллаш ва тумов кучайиб кетиши маълум. Жорий йилда аҳолини эмлаш ўта муҳим. Чунки, коронавирус инфекцияси юқоридаги касалликлар билан қўшилиб кетса, эпидемиологик аҳвол оғирлашиб кетиши мумкин, – деди бош шифокор ўринбосари Серик Абдиқулов.\nЭмлашнинг биринчи кунида касалхонада 4000га яқин одам тумовга қарши вакцина қабул қилди. Улардан 166 нафари тиббиёт ходимлари.\nВакцина сурункали касалликлари бор 18 ёшгача болаларга, тиббиёт ходимларига, ҳомиладор аёлларга, болалар уйи ҳамда мактаб-интернат тарбияланувчилари, ногиронлар, сурункали хаста одамларга, 60 ёшдан ошган қарияларга бепул қилинади.\nТумовга қарши эмлаш ноябрь ойигача давом этади.\nВилоят ҳокимининг матбуот хизмати, 2020-09-19, 05:02 115\nСавоб ва саховат 18\nАна томоша! 157\nГемодиализ маркази очилди 162\nКоронавирусга чалинган охирги бемор шифохонадан чиқди 135\nБир кунда 4000га яқин фуқаро тумовга қарши эмланди 115\nШифохонада бириктириш мавсуми бошланди 289


Мурожаатлар: фуқароларнинг хатлари, аризалари ва шикоятларини кўриб чиқиш ҳамда уларни қабул қилиш тартиби » Жиззах вилояти ҳокимлиги интерактив хизматлар портали\nИнтерактив хизмат номи: Мурожаатлар: фуқароларнинг хатлари, аризалари ва шикоятларини кўриб чиқиш ҳамда уларни қабул қилиш тартиби\n1. Вилоят ҳокимлигида фуқароларнинг оғзаки ёки ёзма шаклдаги ариза, таклиф ва шикоятлар билан ишлаш ҳамда фуқароларни қабул қилиш Ўзбекистон Республикасининг “Фуқароларнинг мурожаатлари тўғрисида”ги Қонуни ҳамда вилоят ҳокимининг қарори билан тасдиқланган “Жиззах вилоят ҳокимлигида фуқароларнинг мурожаатларини кўриб чиқиш ва уларни қабул қилиш тартиби” асосида амалга оширилади. Вилоят ҳокимлиги аппаратида фуқароларнинг хатлари, аризалари ва шикоятлари билан ишлаш ҳамда уларни қабул қилиш тартиби тегишли Низом асосида олиб борилади.\n3. Вилоят ҳокимлигида фуқаролар шаҳар ҳокими, ҳоким ўринбосарлари, котибият, бўлим ва гуруҳ раҳбарлари томонидан фуқароларни қабул қилиш хонасида қабул қилинади. Фуқароларни қабул қилиш шаҳар ҳокими қарори билан тасдиқланган жадвал асосида амалга оширилади. Қабул жадвали фуқаролар эътиборига етказилади.\n6. Фуқароларни қабул қилишни ташкил этиш учун масъулият вилоят ҳокимлиги ҳуқуқшуноси зиммасига юклатилади.\n7. вилоят ҳокимлиги ҳуқуқшуноси вилоят ҳокимлигига келган фуқароларнинг мурожаатларини қабул қилиб олади, мазмунига қараб вилоят ҳокими топшириғи лойиҳасини тайёрлайди ва шахсан вилоят ҳокими кўриб чиқиши учун тақдим этади. Вилоят ҳокими томонидан мурожаатни ўрганиш бўйича берилган топшириқ вилоят ҳокимлиги дэвонхона ишлар бошқармасида рўйхатдан ўтказилади ва тегишли ижрочиларга етказилади. Ушбу жараён вилоят ҳокимлиги ҳуқуқшуноси томонидан шахсан назорат қилинади. Вилоят ҳокими ўринбосарлари ёки ҳокимлик котибиятлари мудирлари номига келган мурожаатлар ҳам вилоят ҳокимлиги ҳуқуқшуноси томонидан ҳудди шу тартибда расмийлаштирилади ва назоратга олинади. Фуқароларнинг мурожаатларини ўрганиб чиқиш учун вилоят ҳокими ёки ушбу мурожаат кўриб чиқиш учун юборилган ҳоким ўринбосари томонидан тегишли мутахассислардан иборат ишчи гуруҳ тузилиши мумкин.\nАриза ва шикоятлар шаҳар ҳокимлигига тушган кунидан эътиборан бир ойгача бўлган муддат ичида, қўшимча ўрганишни ва текширишни талаб этмайдиган ариза ва шикоятлар эса ўн бэш кундан кечиктирмай кўриб чиқилади.\nФуқароларнинг мурожаатларида қўйилган масалаларни ҳал этиш вилоят ҳокимлигининг ваколатига кирмайдиган бўлса, узоғи билан бэш кунлик муддат ичида тегишли органларга жўнатилади ва бу ҳақда фуқарога хабар қилинади.\n10. Вилоят ҳокимлиги ҳуқуқшуноси ҳар куннинг охирида фуқароларнинг мурожаатларини рўйхатдан ўтказиш ва улар билан олиб борилган ишларни таҳлил қилади, қонун бузилиш ҳолатларига йўл қўймаслик чораларини кўради. Ой якунлари бўйича вилоят ҳокимлигига фуқаролардан келган мурожаатларни умумлаштиради ва уларни мазмуни бўйича таҳлил қилади. Таҳлилий маълумотларни вилоят ҳокимлик соати ва аппарат йиғилишлари муҳокамасига киритади.\nҒозибеков Абдубоқи Қирқйигитович – вилоят ҳокимлиги ҳуқуқшуноси\nМанзил: Жиззах ш., Ш.Рашидов шоҳ кўчаси, 63-уй\nТелефон: 8 (372) 226-31-37\nЖисмоний ва юридик шахсларнинг мурожаатлари тўғрисида, Вилоят ҳокими қарори 15 – январ 2015 йил(*.pdf 804кб)\nЖиззах вилоят ҳокимлиги расмий сайти орқали мурожаат қилиш\n«Раҳбар қабулига онлайн тарзда ёзилиш» хизмати фуқароларга давлат органлари раҳбарияти қабулига онлайн тарзда ёзилиш имкониятини беради. Давлат органлари, корхоналари, муассасаларида фуқароларни раҳбар томонидан қабул қилиш ташкилотнинг ички тартиби билан белгиланади.\nХизматдан фойдаланиш (my.gov.uz)\n20-05-2018, 17:25 Батафсил\nМурожаат этувчилар учун (Бланка ва формалар)\n20-05-2018, 16:41 Батафсил


Каримов ва Мирзиёев даврида Конституция неча марта ўзгарди? | Qalampir.uz\nКаримов ва Мирзиёев даврида Конституция неча марта ўзгарди?\nТаҳлил\t28 Май 14:02 14902\nШу кунларда Ўзбекистон Республикаси Конституциясига ўзгартиш ва қўшимчалар киритиш билан боғлиқ масала жамоатчилик муҳокамаси марказида бўлиб турибди. Мустақил Ўзбекистон учун Конституцияга ўзгартиш ва қўшимчалар киритиш янгилик бўлмаса-да, навбатдаги ўзгартиш ва қўшимчалар аввалгиларидан буткул фарқ қилиши кутилмоқда. Балки, шу боис Олий Мажлиси Қонунчилик палатаси спикерининг биринчи ўринбосари Акмал Саидов раислигида Конституцияга ўзгартириш киритиш ва ташкилий чора-тадбирларни амалга ошириш юзасидан Конституциявий комиссия тузилгандир.\nШу ўринда савол туғилади: қабул қилинганига бу йил 30 йил тўладиган Ўзбекистон Республикаси Конституциясига бугунги кунгача неча марта ўзгартишлар киритилган?\nQALAMPIR.UZ Ислом Каримов ва Шавкат Мирзиёев раҳбарлиги даврида мамлакат Бош қомусига киритилган ўзгартишларга назар ташлади.\nЎзбекистон Республикаси Конституцияси 1992 йилнинг 8 декабрида Республика Олий Кенгашида қабул қилинган. Бироқ амалдаги ҳужжат биринчисидан анча фарқ қилади. Ўзбекистон Республикаси Конституциясига ҳозирги кунга қадар 15 марта ўзгартиш ва қўшимчалар киритилган:\nБиринчи ўзгартиш – 1993 йил 28 декабрда қабул қилинган Қонун билан Конституциянинг 77-моддаси 1-қисмидаги “150 нафар депутатдан иборат” деган сўзлар “депутатлардан иборат” деган сўз билан алмаштирилган;\nИккинчи ўзгартириш – 2003 йил 24 апрелда қабул қилинган Қонун билан Конституциянинг XVIII–XX, XXIII бобларидаги моддаларга ўзгартиш ва қўшимчалар киритилди. Унга кўра, икки палатали парламентни сайлаш ва Президент ваколат муддатини 5 йил эмас, 7 йил этиб белгилаш асосий ўзгартириш бўлди.\nУчинчи ўзгартириш – 2007 йил 11 апрелда қабул қилинган Қонун билан Конституциянинг 89-моддасига, 93-моддасининг 15-бандига, 102-моддасининг иккинчи қисмига ўзгартириш ва тузатишлар киритилган.\nТўртинчи ўзгартириш – 2008 йил 25 декабрь қабул қилинган Қонун билан Конституциянинг 77-моддасида Ўзбекистон Республикаси Олий Мажлисининг Қонунчилик палатаси қонунга мувофиқ сайланадиган бир юз эллик депутатдан иборатлиги белгиланди.\nБешинчи ўзгартириш – 2011 йил 18 апрелда қабул қилинган Қонун билан Конституциянинг 78, 80, 93, 96 ва 98-моддаларига ўзгартириш ва тузатишлар киритилган. Хусусан, 96-моддага ўзгартириш киритилиб “Президент вазифасини бажаролмай қолган ҳолатда унинг вазифа ва ваколати вақтинча Сенат раиси зиммасига юкланади. Уч ой ичида президент сайлови ташкил этилади ва ўтказилади”, дея белгиланди.\nОлтинчи ўзгартириш – 2011 йил 12 декабрда қабул қилинган Қонун билан Конституциянинг 90-моддасига тузатиш киритилиб, Президент ваколати етти йилдан беш йилга алмаштирилади.\nЕттинчи ўзгартириш – 2014 йил 16 апрелда қабул қилинган Қонун билан Конституциянинг 32, 78, 93, 98, 103 ва 117-моддаларигаўзгартиш ва тузатишлар киритилган. 6-модда ўзгарди. 32-модда “Давлат органларининг фаолияти устидан жамоатчилик назоратини амалга ошириш тартиби қонун билан белгиланади” билан тўлдирилди.\nСаккизинчи ўзгартириш – 2017 йил 6 апрелда қабул қилинган Қонун билан Конституциянинг 80, 81, 83, 93, 107, 110 ва 111-моддаларига ўзгартиш ва тузатишлар киритилган. Энг муҳим ўзгаришлардан бири шуки, 81-модданинг еттинчи қисмидаги “Олий хўжалик суди” деган сўзлар “Судьялар олий кенгаши” деган сўзлар билан алмаштирилди. Конституциянинг 111-моддасида Судьялар олий кенгашининг ҳуқуқий мақоми белгиланди.\nТўққизинчи ўзгартириш – 2017 йил 31 майда қабул қилинган Қонун билан Конституциянинг 80, 93, 108 ва 109-моддаларига ўзгартиш ва тузатишлар киритилган. Асосий ўзгаришлар Конституциявий суд мустақиллигини мустаҳкамлашга оид бўлди.\nЎнинчи ўзгартириш – 2017 йил 29 августда қабул қилинган Қонун билан Конституциянинг 99 ва 102-моддаларига ўзгартиш ва қўшимчалар киритилган. 102-моддада Тошкент шаҳри таркибига кирувчи туманларга ҳоким тайинланиши ва лавозимидан озод этилиши Тошкент шаҳар ҳокими ваколатига кириши тўғрисидаги норма белгиланди.\nЎн биринчи ўзгартириш – 2018 йил 15 октябрда қабул қилинган Қонун билан Конституциянинг 105-моддасига тузатиш киритилди. Унга кўра, мазкур модданинг 1-қисмидаги “икки ярим йил муддатга раисни (оқсоқолни) ва унинг маслаҳатчиларини” деган сўзлар “раисни (оқсоқолни)” деган сўз билан алмаштирилди.\nЎн иккинчи ўзгартириш – 2019 йил 18 февралда қабул қилинган Қонун билан Конституциянинг 80 ва 93-моддаларига ўзгартиш ва қўшимчалар киритилди. Асосий ўзгариш, Миллий хавфсизлик хизмати Давлат хавфсизлик хизматига ўзгариши бўлди. Яъни, 80-модда 7-банди ва 93-модда биринчи қисмининг 24-бандидаги “Миллий” деган сўз “Давлат” деган сўз билан алмаштирилди.\nЎн учинчи ўзгартириш – 2019 йил 5 мартда қабул қилинган Қонун билан Конституциянинг 79, 93 ва 98-моддаларига ўзгартиш ва қўшимчалар киритилган. Муҳим ўзгаришлардан бири, Ўзбекистон Республикаси Бош вазирининг Ўзбекистон Республикаси Олий Мажлиси Қонунчилик палатаси маъқуллаганидан кейин киритилган тақдимига биноан Ўзбекистон Республикаси Вазирлар Маҳкамаси аъзоларини тасдиқлаши ва лавозимларидан озод қилиши бўлди.\nЎн тўртинчи ўзгартириш – 2019 йил 4 сентябрда қабул қилинган Қонун билан Конституциянинг 96 ва 117-моддаларига ўзгартиш ва қўшимчалар киритилди. Унга кўра, 117-моддадаги Суд томонидан муомалага лаёқатсиз деб топилган, шунингдек оғир ва ўта оғир жиноятлар содир этгани учун суднинг ҳукми билан озодликдан маҳрум этиш жойларида сақланаётган шахслар сайловда иштирок этмаслиги, бошқа ҳар қандай ҳолларда фуқароларнинг сайлов ҳуқуқларини тўғридан-тўғри ёки билвосита чеклашга йўл қўйилмаслиги белгиланди. Аввалги таҳрирга кўра, суд ҳукми билан озодликдан маҳрум этиш жойларида сақланаётган ҳар қандай шахс сайловда иштирок эта олмас эди.\nЎн бешинчи ўзгартириш – 2021 йил 8 февралда қабул қилинган Қонун билан Конституциянинг 117-моддасига ўзгартиш киритилди. Хусусан, 117-моддасининг иккинчи қисмидаги “декабрь” деган сўз “октябрь” деган сўз билан алмаштирилди.\nМаълумот ўрнида, дунёнинг биринчи қабул қилинган Конституциялардан бири ҳисобланмиш АҚШ Конституциясига 1787 йилда қабул қилинганидан буён 235 йил ичида 27 марта тузатиш киритилган. Франциянинг амалдаги Конституцияси 1958 йилда қабул қилинган бўлиб, ҳозиргача унга 24 марта ўзгартириш киритилган, холос.\nШавкат Мирзиёев Ислом Каримов Конституция\n02 Июль 08:30 84969\n02 Июль 17:23 74437\n03 Июль 12:03 62561\n04 Июль 13:26 52025\n02 Июль 12:22 45198


Мончи: Ринат Дасаев мен учун жаҳоннинг энг яхши дарвозабони бўлган\n18 апрель, 2017, 16:33 874\nМончи “Севилья” ёшлар гуруҳида пайдо бўлди. Улар “Сегунда А”да икки йил кетма-кет иштирок этишди, аммо ҳар сафар улага озгина пешқадамлик етишмас ва янги мавсум яна “Сеганда Б”дан бошланар эди. Дастлаб улар Мадриднинг “Атлетико”сини, кейин эса “Албасете” ўзларидан олдинга ўтказиб юборишди. Шу воқеадан бир неча йил кейин “Албасете”да Андрес Иньеста иштирок эта бошлади. Мончи янги 1990-1991 йил мавсумини “Севилья” аъзоси сифатида қарши олди ва 1999 йилгача шу жамоа шарафини ҳимоя қилди. 2000 йилдан эса жамоа спорт директори лавозимида ишлаб келмоқда.\nУнинг юқори чўққиларни забт этиб боришига спорт эмас, бир инсон сабаб бўди. У пайтда “Севилья”да Ринат Дасаев ўз дарвозабонлигининг учинчи йилини бажараётган эди. Шу пайтдан бошлаб Мончи Дасаевни катта иштиёқ билан кузатди: “Мендан футбол тарихидаги энг яхши дарвозабон ким деб сўрашса, ҳеч иккиланмай Дасаевни кўрсатган бўлардим. У яхши инсон ва ажойиб ўйинчи”, дея таъкидлайди Мончи.\nҚоидага кўра, жамоада фақатгина учта чет эллик ўйинчи бўлиши мумкин эди. “Севилья”да австриялик Тони Полстер, уругвайлик Бенгоэчеа ва россиялик Дасаевнинг ажойиб учлигини кўриш мумкин эди. Янги мавсум аввалида Дасаев муваффақиятсизликга учрай бошлагач, клуб раҳбарияти яна бир чет эллик футболчини жамоага олишга қарор қилди. Бу эса жамоадаги учлликнинг йўқолишига сабаб бўлар, аммо раҳбариятнинг “Санкт-Галлен”нинг учар ўйинчисини таркибга олмай иложи ҳам йўқ эди.\nИван Саморано Испанияга Швейцария чемпионатининг энг яхши иштирокчиси сифатида кириб келди. Бу билан у Дасаев учун “Севилья”нинг эшикларини ёпди, шу билан бирга Мончининг карьерасига старт берди. Жамоанинг иккинчи дарвозабони Фернандо Пералту “Малага”га ўтиб кетди. Бўш қолган икки ўриннинг бирига “Барселона”дан Хуан Карлос Унсуэ қабул қилинди.\nДасаев жамоадаги ўрнини йўқотганлигига қарамай, Мончи учун кумирлигича қолаверди. Унинг ўзи буни шундай тасвирлайди: “Мени бу инсоннинг майдонга қайта чиқа олмаслигини билса-да, бутун вужуди билан машқ қилиши ҳайратга солар эди. Омад ундан бутунлай юз ўгирган эди: у машғулотларга ярадор тиззаси билан қатнар ва бу билан ўз аҳволини баттар оғирлаштирарди; у очган спорт дўкони инқирозга юз тутди; ўз машинасида автоҳалокатга учради. Бу бахтсиз ҳодисадан кейин у “Севилья”да умуман ўйнамай қўйди. Агар унинг бадиий гимнастика бўйича мураббийлик қилувчи рафиқаси бўлмаганида, у бутунлай кўчада қаровсиз қолиб кетган бўларди. Клуб уйни ва машинани тортиб олганлиги сабабли, уларнинг ҳатто яшашга жойи ҳам йўқ эди. Аммо такрор айтаманки, у чин маънодаги инсон эди. Бир неча йилдан сўнг у маълум муддат “Севилья”да дарвозабонлар мураббийи бўлиб ишлади ва биз Луис Арагонес билан унинг ҳар бир гапига амал қилиб, ундан дарс олардик”.\nФутбол | 19 июнь, 2018, 01:15\nРавшан Эрматов ЖЧнинг 2-турида ҳам ишламайдими?\nФутбол | 19 июнь, 2018, 01:00\nЖЧ-2018. Кейннинг голлари Англияга Тунис устидан ғалаба олиб келди\nФутбол | 19 июнь, 2018, 10:01\nПФЛ: Қарздор клублар янги футболчилар сотиб олишолмайди\nФутбол | 19 июнь, 2018, 01:07\nЛегионерларимиз. Нагаевнинг жамоаси иродасизлик қилди\nФутбол | 19 июнь, 2018, 10:35\n"Барселона" ўзининг ёзги трансферлардаги илк харидини амалга оширишга яқин турибди\nФутбол | 19 июнь, 2018, 07:05\nАнглия Тунисни қийинчилик билан таслим қилди (видео)


Зарафшонда мураббийга мушт кўтарган муштумзўр қўлга олинди\nҲозирда Зарафшон шаҳар ИИБ ҳузуридаги Тергов бўлими ходимлари томонидан дастлабки тергов ҳаракатлари олиб борилмоқда.\nЗарафшон шаҳар 19-кичик туманда истиқомат қилувчи фуқаро Н.В. жисмоний кучини ўзгаларга кўз-кўз қилишга уринди, деб хабар бермоқда Навоий вилояти ИИБ ахборот хизмати.\nҚайд этилишича, у ҳудудда жойлашган 14-сонли мактабгача таълим муассасасининг орқа томонида ўзига олдиндан таниш бўлган, Зарафшон шаҳар “Алпомиш БЎСМ”да мураббий бўлиб ишловчи Ш.Ф. билан ўрталарида келиб чиққан ўзаро келишмовчилик натижасида унинг бош қисмига уриб, Зарафшон шаҳар СТЭБнинг хулосасига кўра “соғлиқни бузилишига олиб келувчи тан жароҳати” етказган.\nЗарафшон шаҳар ИИБ ҳузуридаги Тергов бўлими ходимлари томонидан мазкур ҳолатда Н.В. хатти-ҳаракатларида Жиноят кодексининг 109-моддаси 2-қисмида кўрсатилган жиноят аломатлари мавжудлиги инобатга олиниб, ҳозирда дастлабки тергов ҳаракатлари олиб борилмоқда.\n“Жамиятимизда кимгадир таҳдид қилиш, дўқ-пўписа билан қўрқитиш ва ёки дўппослаш ҳеч бир қонуний талабга жавоб бермайди. Йўл қўйилган қоидабузарлик ҳолатига эндиликда адолат мезонлари асосида баҳо берилиб, айбдорга нисбатан тегишли тартибда жазо чоралари кўрилади. Зеро, қонун кучи амалдаги ижроси билан ўз устуворлигига эгадир” - дейилади маълумотда.\nЗарафшонда ички ишлар органи ходими фуқаронинг қўлини қайириб машинага тиқаётгани видеоси тарқалди\nЗарафшонда юк машинаси тепловоз билан тўқнашди


“Уларнинг фақирликларини сиймоларидан билиб оласиз…” « O'zbekiston ERK Demokratik Partiyasi\n“Уларнинг фақирликларини сиймоларидан билиб оласиз…”\n25 May 2016 - 6:00\nЭнди фақирлик қораланганлигини билганимиздан сўнг сарват таҳсилига машғул бўлишимиз лозим. Бас, шундай экан, сарват таҳсили учун қайси йўл шаръий ва муносиб, қайси йўл эса ғайришаръий ва номуносиблигини билиб олишимиз зарур. Маълумки, сарватга эришишнинг жуда кўп йўллари бор.\nЛекин уларнинг ҳаммаси ҳам шаръан дуруст эмас. Шаръан дуруст ва муносиб йўл сайъ ва ҳаракат қилишдир. Сайъ ва ҳаракати бўлмаган йўл эса ақлан ва шаръан ҳаромдир. Чунончи, рибо масъаласига келганда арз қилган эдикки, рибо, ўғрилик ва қиморбозлик ҳам сарватга эришишга киради. Лекин сайъ ва ҳаракат бўлмаганлиги учун ҳаром ҳисобланади.\nГадойлик ҳам сарват топишнинг бир йўлига киради, лекин унда ҳам сайъ-ҳаракат йўқ экан (шаръий узри бўлмаса), ҳаромга киради. Гадойлик икки хил бўлади: биринчи хили барчага маълум бўлиб, бизнинг гадойларимиз каби эшикма-эшик, дўконма-дўкон юриб нарса топадилар. Бу хилдаги гадойлик, агар шаръий узри бўлса, жоиз ва ҳаром ҳисобланмайди. Бу хил гадойликнинг шаръий узрларини ҳазрати Ҳакими мутлақ Қуръони каримда баён қилиб қўйган: «(Садақот-эҳсонлар) Аллоҳнинг йўлида тўсилган (яъни, ўзларини ушлаган) бирор ерга сафар қилишга қодир бўлмайдиган, қаноатлари сабабли билмаган одамга бой-бадавлат бўлиб кўринадиган камбағаллар учундир. Уларнинг фақирликларини сиймоларидан билиб оласиз…»251\nБу ояти карима гадойлик беш ҳолатда жоиз бўлишлигини маълум қилади:\n1) гадой нафсини шу қадар Аллоҳ йўлида сарфлаганидан қўли ишга бормаса;\n2) кору касб ва сафар қилишга ҳам илож-имкони бўлмаса;\n3) ҳеч кимдан таъма қилмаса, ҳатго одамлар уни мулки бор деб ўйласалар;\n4) унинг муҳтожлиги тилидан эмас, балки аҳволидан, ранги-рўйидан кўриниб турса;\n5) одамларни гадойлик қилиб безор қилмаса.\nКимда шу бешта шарт бўлса, гадойлик қилиши жоиз ва ҳаром қилинмагандир, унга нарса бериш савобдир. Ҳазрати Пайғамбар мазкур ояти каримани қуйидаги ҳадислар билан тафсир қилганлар: «Сендан бир-иккита хурмо ва бир-икки луқма олган одам мискин эмас. Мискин одамлардан бирор нарса истамайдиган одамдир».\n«Эй мусулмонлар, гадойлик уч тоифа кишиларга ҳалол қилинган. Биринчиси, амри хайр, солиҳ амал учун одамларнинг ёрдамига муҳтож бўлса. Одамлардан нарса, пул талаб қилиб, етарли миқдорни йиғиб бўлгач, ўша савоб ишга сарфлаб, кейин гадойликни тарк этса. Иккинчи тоифадаги одамнинг молу мулки талон-торож қилинган бўлса, у ҳам фақат зарурият чегарасида гадойлик қилиши мумкин. Учинчи тоифадаги одам ниҳоятда фақир бўлса ва қавмидан уч киши унинг фақирлигига гувоҳ бўлса, унга ҳам гадойлик ҳалол қилинган. Эй мусулмонлар, шу уч хил гадойликдан бошқаси ҳаром ва унинг соҳиби ҳаромхўр ҳисобланади».\n«Ҳар ким мол йиғиш ниятида гадойлик қилса, унинг шу йўлда топган моли хоҳ кам, хоҳ кўп бўлсин, қиёматда оташга айланиб, унга азоб беради».\nГадойликнинг иккинчи хили шу қадар усталик ва моҳирлик билан ижро этиладики, бу хилдаги гадой кўчадаги тиланчилардек обрўйини тўкиб юрмайди, лекин ўзининг инсонлик шарафини поймол қилади. Бахтга қарши бу хилдаги одамлар мамлакатимизнинг ҳар бир гўшасида, хусусан, Бухорода ҳам кўплаб учрайди. Жуда кўп эътиборли одамларимиз андак фойда учун бировларнинг остонасини туну кун саждагоҳга айлантириб олганлар. Хусусан, баъзи уламою машойихларимиз қози ва қушбегиларнинг нимтабассуми учун ўзларининг йигирма йиллик таҳсил ва ибодатларини сотиб юборадилар. Булар ислом шариатига мухолиф шахслардир. Ислом дини сарватга эришиш учун ҳар кимга бир йўл кўрсатган, у ҳам бўлса сайъ-ҳаракатдир. Таъмагирлик ва ниқобланган гадойликни ислом дини манъ этган…\nШу ерда яна Имом Муслим ва Имом Бухорийлар тўплаган ҳадислардан мисол келтирамиз: «Нафсим унинг қудрати қўлида бўлган Зот билан қасамки, бировнинг сиздан арқон олиб, ўтин териб, уни орқалаб келиб сотгани одамлардан нарса талаб қилганидан кўра яхшироқдир».\n«Агар гадойликнинг гуноҳ эканлигини билганингизда эди, гадойлик қилмас эдингиз».\n«Менга одамлардан нарса талаб қилмайман, деган аҳдни берган одам учун мен ҳам жаннатни ўз зиммамга оламан».\nЭнди биз гадойликнинг ҳаром эканлигини тушуниб етганимиздан кейин сарват ҳосил қилиш учун ҳам муносиб ва шаръий мумкин бўлган йўл борлигини билиб олишимиз керакки, бу йўл сайъ-ҳаракат йўлидир. Бу йўлни иқтисодиёт лафзида санъат деб аташ мумкин.\nИнсоният оламида бу хилдаги санъатнинг етти тури мавжуд:\n1) ихрож (ер ости бойликларидан фойдаланиш) санъати;\n2) зироат санъати;\n3) аъмол (касбу кор);\n5) нақлиёт санъати;\n6) турли хил санъатлар;\n7) шахсий хизматлар.\n251.Куръони карим, Бақара сураси, 273-оят.


Исломда элчини ўлдириш мумкинми?\nBy Муҳаммад Ҳабибуллоҳ on 01/05/2017 30 ЖИҲОД ВА СИЁСАТ ФАТВОЛАР\nҲижрий 658 йил Сайфиддин Қутуз Миср волийси бўлган вақтда Ҳулокунинг мактубини олиб келган элчиларни Миср дарвозасига осиб қўйган. Исломда элчини ўлдириш мумкинми?\nСултон Музаффар Сайфиддин Қутуз Ҳулоку элчиларини ўлдиргани ҳақида Шайх Муҳаммад Саллобий ўзининг “Султон Сайфиддин Қутуз ва мамоликлар давридаги Айни Жолут жанги” номли китобида Султон Сайфиддин Ҳулокунинг элчиларини ўлдиргани ҳақида шундай дейди:\n“Ҳулокунинг элчиларини қўпол тарзда кутиб олиши Музаффар Қутузнинг мўғулларга қарши қилган биринчи иши эди. Султон бу иши билан мўғулларга қарши уруш эълон қилишни кўзлаган эди. Шу сабабли уларни ҳибсга олди. Сўнг эса уларнинг ҳар бирини Қоҳира дарвозалари олдида калласини танасидан жудо қилди, уларнинг каллаларини Зувайла дарвозасига осиб қўйди ва элчилар билан келган бир болани ўзига қул қилиб олиб қолди. Бу воқеа мўғуллар калласининг Зувайла дарвозасига биринчи марта осиб қўйилиши эди. Афтидан, Қутуз бу элчиларни ҳарбийлар, яъни мусулмонларга қарши курашиб турган кофир давлат фуқаролари, бинобарин, уларни қатл қилишга монелик қиладиган бирон сабаб йўқ, деб билган. Негаки, мўғуллар Самарқанд, Бухоро, Бағдод, Ҳалаб, Дамашқ ва шу каби бошқа мусулмон диёрларда жанг қилмаган сон-саноқсиз аёллар, ёш гўдаклар ва қарияларни ўлдиришган эди. Қолаверса, мўғул элчилар қўпол гапириб, беадаблик ва мутакаббирлик қилдилар. Уларнинг каллаларини Қоҳира дарвозаларига илиб қўйишдан мақсад халқнинг шижоатини кўтариш, мўғулларга қарши уруш эълон қилиш, улар ҳужум қилмоқчи бўлаётган Мисрликлар олдин қаршилашган душманларидан бошқача эканини уларга билдириб қўйиш эди. Бу мўғулларга салбий таъсир қилиши, уларнинг қалбига озгина бўлса-да қўрқинч ёхуд иккиланиш солиши тайин эди. Элчиларни ўлдиришдан кўзланган энг катта мақсад эса бу борада тинчлик йўли билан ечим қидиришни буткул хаёлдан чиқариш ва жиҳодга тўлиқ ва жиддий тайёргарлик кўриш эди. Чунки элчилар қатл қилинганидан сўнг мусулмонлар таслим бўлишган тақдирда ҳам мўғуллар бунга рози бўлишмас эди. Элчиларни қатл қилиш Қутуз ва бошқа амирларнинг ижтиҳоди бўлса-да, ислом қонун-қоидаларига зиддир. Чунки мусулмонларнинг ҳам, кофирларнинг ҳам, ҳатто муртадларнинг ҳам элчилари ўлдирилмайди. Расулуллоҳ соллаллоҳу алайҳи ва саллам бу ҳукмни баён қилганлар. Абдуллоҳ ибн Масъуд розияллоҳу анҳу айтади: “Мусайламанинг элчилари: Ибн Наввоҳа ва Ибн Асоллар Расулуллоҳ соллаллоҳу алайҳи ва салламнинг ҳузурларига келишди. Расули акрам сўрадилар:\n– Мен Аллоҳнинг Расули эканимга гувоҳлик берасизларми?\n– Биз Мусайлама Аллоҳнинг расули деб гувоҳлик берамиз.\n– Аллоҳ ва Расулларига иймон келтирдим. Агар элчини ўлдирганимда икалангизни ўлдирган бўлардим.\nАбдуллоҳ ибн Масъуд розияллоҳу анҳу бу ҳадисга илова қилиб: “Шу тариқа элчилар қатл қилинмаслиги суннат бўлиб қолди” – дейди. Бу ҳадис кофирлар тарафидан келган элчилар агарчи халифанинг ёки бошқа мусулмонларнинг олдида куфр гапларни гапиришса ҳам уларни қатл қилиш ҳаром эканига далил бўлади. Сайфиддин Қутузнинг тутган йўли шариат ҳукмига зиддир. Начора, беайб Парвардигор” (Иқтибос тугади).\nШунга қарамасдан “элчига ўлим йўқ” деган қоида доим ҳам тўғри бўлавермайди. Тўғри, шунчаки хабар етказиш учун келган элчига ўлим йўқ. Бироқ элчи жосуслик, хиёнат, бегуноҳ одамни ўлдириши каби қатл қилишга лойиқ бирон жиноят қилгани ўз тасдиғини топса, унда қатл қилинади, валлоҳу аълам.\nAvvalgi maqolaАбу Бакр Сиддиқ: жиҳод майдонларида (1)\nKeyingi maqola Савол-жавоб: “Товарни насияга нақддаги нархидан қиммат нархда сотиш жоизми?” (Шайх Содиқ Самарқандий)


Америкалик онколог ёлғон ташхислари учун 45 йилга қамалди\n14:46 / 11.07.2015\nАҚШда ўз ёлғон ташхислари билан мижозларрнинг соғлигига зарар етказишда айбланган онкологга 45 йиллик қамоқ жазоси тайинланди. Бу ҳақда CNN телеканали хабар қилди.\nАниқлик киритилишича, Фарид Фата исмли ушбу шифокор Детройт шаҳрида асаб хасталиклари бўйича ташхис қўйиш билан шуғулланган. У соғ одамларга ҳам саратон хасталиги ташхисини қўйиб, уларга химиятерапия қилишни буюрган ва уларнинг соғлигига жиддий зарар таҳдид қилган.\n"Мен Гиппократ қасамини буздим ва мижозларимнинг ишончини поймол қилдим. Мен бу айбимни қандай ювишни ҳам билмайман. Мен бу қилмишимдан қаттиқ афсусдаман ва қанчалик уялаётганимни сўз билан изоҳлаб бера олмайман", деб иқрор бўлади жиноятчи шифокор.\nПрокурорлар уни "мамлакатнинг биринчи рақамли фирибгари" деб аташган. Ундан ўзи қўйган ёлғон ташхислар орқали суғурта компанияларидан олган 17,6 млн доллар ундириб олинган.


ЭРТА АНИҚЛАНГАН КАСАЛЛИКНИНГ ДАВОСИ БОР — Dilnoma\n24.03.2021 Дилрабо Курязова Тиббиёт\nКасаллик асосан нафас олиш аъзолари орқали юқади. Йўталиш ёки аксириш жараёнида сил микроблари майда заррачалар кўринишида бир неча метргача сачрайди. ҳажми 20 микрон бўлган бу заррачалар ҳавода ўртача беш соат муаллақ туради ва атрофдаги соғлом одамлар ўпкасига жойлашади. Микроблар организмда ойлаб, ҳатто йиллаб кўпайиб боради, лекин бу дастлаб сезилмайди. Организм бошқа касалликлар туфайли заифлашганда, руҳий тушкунликка тушганда ва узоқ муддат оч қолганда, шунингдек, кучли совқотганда сил микроблари ўпка тўқималарига тарқалади. Силнинг белгилари қуйидагилар: икки ҳафтадан ортиқ йўтал, иштаҳа сусайиши, озиш, кўкрак қафасида оғриқ, тунда терлаш, тана ҳароратининг 37,5 гача кўтарилиши, балғам ажралиши ҳамда дармонсизлик.\nҲозирги пайтда Жаҳон соғлиқни сақлаш ташкилоти томонидан сил касаллигини аниқлаб, замонавий усулларда даволаш учун ДОТС дастури қабул қилинган. Айтиш жоизки, 2002 йилдан буён aҳолига қулайлик яратиш мақсадида барча оилавий поликлиникаларида ДОТС хоналари фаолият кўрсатмоқда.\nУнутманг, сил касаллиги қанча эрта аниқланса, даволаниш ҳам шунча осон кечади.


Путин: «Ҳитлер Собиқ Иттифоқни босиб олгандан кейин одамларни нима қилишни режалаштириб қўйганди»\n19:32 / 22.06.2016\n1941 йилнинг 22 июнида Собиқ Иттифоқи Иккинчи жаҳон урушига тортилган эди. Бу ҳодисага бугун 75 йил тўлди.\nБугун Россияда қатор тадбирлар ўтказилмоқда. Хусусан, Кремлда мамлакат президенти Владимир Путин қабулида биринчи бутунроссия тарихини ўрганиш йиғилиши бўлиб ўтмоқда. Унда тарихчилар ва журналистлар қатнашишмоқда. Бу йиғилиш Rossiya 24 телеканалида ёритилмоқда.\nЙиғилишда асосан Иккинчи жаҳон уруши ҳақида сўз кетмоқда.\nСўзга чиққан Владимир Путиннинг таъкидлашича, фашистлар етакчиси Адольф Ҳитлер урушда ғалаба қозонадиган бўлса, рус халқини нима қилиши бўйича махсус режа тузган.\n«Ҳитлер урушда ғалаба қозонса, рус халқини нима қилиш бўйича махсус режа тузиб қўйганди. Бир немис дўстим бу ҳақда аниқ ҳужжатда ўқиганини айтганди. Урушда фашистлар ғалаба қозонмай туриб одамлар қанча жабр кўришди. Барчаси улар хоҳлагандай бўлишини тасаввур қилиш қийин...»,- дейди Путин.


08:34 / 10.01.2019 | Ali Amir Usmon | 20852\nАссалому алайкум!. Бир киши ҳали ёш(19да) аммо ўз тижорати, иймони, ҳамма шароити бор(саодатли яшашга талаб қилинадиган ҳамма нарса). Ҳозироқ уйланишни маслаҳат берасизларми?\n- Ва алайкум ассалом! Маслаҳатни шариат бериб қўйган. "Бахтиёр оила" китобида қуйидагича берилган:\nКишиларнинг турли ҳолатларига қараб, никоҳда бўлишлари ҳукми ҳам турлича бўлади.\nАгар бир инсон никоҳли бўлмаса, зинога боришига ишониб етса ва никоҳга кетадиган сарф-харажатга эга бўлгач, никоҳдаги шеригига зулм қилмасдан, ҳаққини адо этишига ишонса, бундай одамга никоҳ фарз-вожиб бўлади. Чунки мусулмон кишининг ўз иффатини сақлаши, ҳаром ишдан тийилиши вожибдир.\nИслом шариатида «вожиб нарсани адо этиш учун керак бўлган нарсани қилиш ҳам вожибдир» деган қоида бор. Бу ерда ана шу қоидага амал қилинади.\nБу ҳолатда Ислом шариатининг «ҳаромга олиб борувчи нарса ҳам ҳаромдир» деган қоидаси ишга тушади. Бировга зулм қилиш, зарар етказиш – ҳаром. Ўша зулм ва зарардан иборат ҳаром иш никоҳ туфайли содир бўлиши аниқ бўлганлиги учун, бу ҳолатда унга олиб борадиган йўл – никоҳ ҳам ҳаром бўлади.\nОят ва ҳадисларнинг кўпчилигида баён этилган, ҳукми айтилган ҳолат кишилар орасида оммавий суратда учрайдиган мана шу ҳолатдир.\nНикоҳнинг, оилали бўлишнинг суннати муаккада эканига Набий соллаллоҳу алайҳи васалламнинг уйланганлари ва никоҳда бардавом бўлганлари, саҳобаи киромлар ва кейинги авлодларнинг уни маҳкам ушлаганлари далилдир. Ҳанафийлар: «Бу суннати муаккада вожибга тенг», дейдилар.\nУшбу зикр қилинган нарсалардан никоҳ – оила қуриш динимиз тарғиб қилган ибодат эканини билиб олдик. Эрдир, аёлдир – ҳар бир мусулмон оила қуришдек масъулиятли ишдан четда тура олмайди. Аммо, бу ишга киришишдан олдин ҳар бир инсон оила нима эканини, у нима учун ва қайси асосда қурилишини яхши билиб олмоғи керак.\nИслом таълимотлари бўйича, оила қуйидаги асос ва мақсадларда қурилади:\n1. Оила Аллоҳ таолонинг розилигини топиш, Набий соллаллоҳу алайҳи васалламнинг ахлоқлари, исломий одоблар билан ўзини зийнатлаш учун қурилади. Бу одоб ва ахлоқлар оиладан ташқарида бўлиши мумкин эмас. Мисол учун, меҳрибонлик, ҳалимлик, адолат ва ўзаро ёрдамни олиб кўрайлик. Аслида, оила олиймақом ахлоқ намуналарининг намоён бўлиши, мустаҳкамланиши учун асосий макон эмасми? Агар оила бўлмаса, бу нарсаларга кўнгилдагидек эришиб бўладими? Бошқа одоб ва ахлоқларни ҳам шунга таққослаш мумкин. Аллоҳ таолонинг оятига амал қилиб, Набий соллаллоҳу алайҳи васалламнинг суннатига эргашиб оила қурмоқдаман, деб ният қилган одам ҳақиқий ибодатни адо этган бўлади.\n2. Оилавий ҳаётдан, эр‑хотинлик алоқасидан шарафли мақсадлар кўзда тутилиши керак. Оилага эру хотинга улуғ ва шарафли масъулиятларни юкловчи гўзал бир ҳайъат деб қараш лозим.\nЭру хотин ўша масъулиятларни адо этиш учун ҳимматларини олий қилиб, осонлик ва қийинчилик, кенглик ва торлик вақтларида ҳам ўзаро ҳамкорлик қилишлари керак. Ўз оилаларини мустаҳкам қилиб, олийжаноб фарзандлар етиштириб, уммат учун, ватан учун фойдалар келтиришга ҳаракат қилишлари керак. Бу эса, ўз навбатида ҳар ким ўзига юклатилган вазифаларни иймон асосида, виждонан адо этишини тақозо қилади.\nНикоҳ алоқаси руҳий отифа – кўнгил алоқасидир. Бу алоқа абадий ва бардавом алоқадир. Шунинг учун ҳам бу алоқа муҳаббат, раҳм-шафқат асосида бўлиши лозим. Ҳар бир одам ана шу маъноларни ўзига сингдириб олган ҳолдагина оила қуришга ҳаракат бошлаши керак. Валлоҳу аълам!\nТалоқ қилишни хоҳламасдан талоқ деса\nтойимизнинг 2 йиллиги\nТалоқ ниятини қилмаса\nЭри талоқ бермаса хотин ихтиёри билан ажрашолмайдими?\nФарзанд топган пул\nЭр-хотин бир-бирини шундай чакирса буладими?\nАэол кичининг никоҳда бола туриб яна.......\nОнамни дилларини оғритгандим\nЭрнинг норозилигисиз қурбонлик


ШАРҚ ЯККАКУРАШЛАРИ ВА ЖАНГ САНЪАТИ ФЕСТИВАЛИ - Ўзбекистон овози газетаси\nШАРҚ ЯККАКУРАШЛАРИ ВА ЖАНГ САНЪАТИ ФЕСТИВАЛИ\nПойтахтимиздаги «Ўзбекистон» спорт саройида Шарқ яккакурашлари ва жанг санъати IX республика фестивали бўлиб ўтди.\nМаданият ва спорт ишлари вазирлиги ҳамда Шарқ яккакурашлари ва жанг санъати маркази ҳамкорлигида ташкил этган мазкур тадбирда поёнига етаётган йил якунлари бўйича турли номинациялар ғолиблари номи эълон қилинди.\nУнга кўра, эркаклар ўртасида «Йилнинг энг яхши спортчиси» номинациясида қўл жанги бўйича жаҳон чемпиони Одил Сирожиддинов бош совринни қўлга киритди. Аёллар ўртасида эса Осиё чемпиони Барно Мирзаева ғолиб деб топилди.\n«Йилнинг энг яхши мураббийи» учун аталган соврин Ўзбекистон самбо федерацияси мураббийи Умид Аҳмедовга топширилди. Ўзбек жанг санъати федерацияси эса «Йилнинг энг яхши федерацияси», дея эътироф этилди.\nШунингдек, тадбирда «Йилнинг энг яхши спорт воқеаси», «Йилнинг энг яхши спорт тадбирлари ташкилотчиси», «Йилнинг энг яхши журналисти» сингари номинациялар бўйича ҳам ғолиблар номи аниқланди. Фестивалда мамлакатимиз Шарқ яккакураши ва жанг санъати усталари ўз чиқишларини намойиш этдилар.


«Ньюкасл» қудратли хўжайинга эга бўлди. Пул борасида «ПСЖ»ни ҳам, «Ман Сити»ни ҳам «кўмиб» юборадиган лойиҳа ҳақида нималар маълум? - Daryo\n15:51, 10.10.2021 58832\nСаудия Арабистони ҳукумати давлат инвестиция фонди (PIF – Public Investment Fund) Англиянинг «Ньюкасл Юнайтед» клубини сотиб олди. Бу футболга эгалик қиладиган компаниялар ичида энг бойи ҳисобланиб, шахсан Саудия Арабистони валиаҳд шаҳзодасига алоқадор.\n«Ньюкасл»га қандай хўжайин келганини билиш учун бир фактнинг ўзи кифоя: АПЛнинг барча клублари эгаларининг бойлиги PIF қийматининг чорак қисмига тўғри келади.\n«Ньюкасл» ва дунёнинг энг бой хўжайинга эга клублари\nКлуб атрофидаги айрим асосий маълумотлар:\nPIF «Ньюкасл»нинг 80 фоиз акциясига эгалик қилади. Катта эҳтимол билан клубни PIF раҳбари Ёсир ар-Румайян бошқаради. Клубнинг асл эгаси ва бу лойиҳа ғоясининг муаллифи Саудия Арабистони шаҳзодаси Муҳаммад бин Салмон бўлади. У мамлакатнинг энг обрўли шахси ва PIF президенти ҳисобланади. Воситачи Аманда Стейвлига клубнинг 10% акцияси берилади. Яна ўн фоизга британиялик миллионерлар Давид ва Саймон Рубенлар эгалик қилади.\nКлубнинг эндиликдаги собиқ хўжайини Майк Эшли «Ньюкасл»нинг сотувидан 300 миллион фунт ишлаб олади. У клубни 14 йил давомида худди шу миқдордаги пулга сотмоқчи бўлди, бироқ мақсадига энди етди.\nАраблар клубга январь ойидаги катта инвестиция киритишни бошламоқчи. Бироқ улар Англия ва УЕФАнинг молиявий қоидаларини бузмаслик учун эҳтиёткор бўлишни мақсад қилган.\nБу узоқ йиллик лойиҳа бўлади — бу мавсум АПЛда жон сақлаб қолиш зарур. Катта эҳтимол билан жамоа бош мураббийи Стив Брюс ўз ўринини машҳурроқ мутахассисга бўшатиб беради. Айрим хабарларга кўра, Антонио Конте «Ньюкасл» бош мураббийлигига асосий номзод.\nЯнги хўжайинлар клуб инфраструктурасига жиддий эътибор қаратиши керак. Эшли 14 йил давомида бунга деярли эътибор қаратмаган.\nЛойиҳа «бош қаҳрамонлари» ҳақида\nМуҳаммад бин Салмон — Саудия Арабистонининг меросхўр шаҳзодаси. Ар-Риёд губернатори бўлган Муҳаммад 2009 йилда отаси Салмоннинг маслаҳатчисига айланади. У кейинги 8 йил ичида валиаҳд шаҳзода мақоми ва мамлакатдаги бош шахсга айланади. Қирол ҳозирда 84 ёшда.\nМуҳаммад 2017 йилда мамлакат антикоррупция қўмитасига раҳбар этиб тайинлангач, ўз мавқейини анча мустаҳкамлаб олади. У раҳбарликка келганидан сўнг мамлакатнинг 11 шаҳзодаси коррупцияда айбланиб ҳибсга олинади, айримлари ҳатто ўлимга ҳукм қилинади. Умумий ҳисобда 500 дан ортиқ шахс ҳибсга олинади. Бунинг эвазига шаҳзода тахтга дахлдор учта сулолани ўз назоратига олади — собиқ қирол Абдулла ибн Абдулазиз ас-Сауднинг авлодлари ўз мавқейини йўқотади.\n2018 йилда бин Салмонни танқид остига олган журналист Жамол Қошиқчи ўлдирилади (бу ҳақида қуйида батафсил тўхталиб ўтамиз) ва бу шаҳзоданинг халқаро майдондаги обрўйига катта путур етказади.\nЁсир ар-Румайян — «Ньюкасл»нинг директорлар кенгаши раиси. Ёсир Саудия Арабистони учун муҳим бўлган бизнесмен ҳисобланади: у Apple ва Google’дан қиммат турадиган дунёнинг энг йирик нефть компанияси Saudi Aramco (айланмаси 1,44 триллион долларга тенг) директорлар кенгаши раиси, шунингдек, Uber ва SoftBank Group компаниялари раҳбарларидан бири ҳисобланади.\nАманда Стейвли — лойиҳанинг амалга ошишида асосий вазифани бажарган воситачи. PCP Capital Partners компанияси асосчиси Англиянинг машҳур тадбиркори ҳисобланади. У бир неча йилдан бери «Ньюкасл»ни арабларга сотишга уриниб келарди. Аввалига «Манчестер Сити» хўжайини шайх Мансурнинг акаси Эшли билан нарх борасида келиша олмади. Кейинчалик араб инвесторларини олиб келиш муваффақиятсиз чиқди. Учинчи уриниш эса муваффақият келтирди. Стейвли «Ньюкасл»нинг 10 фоиз акциясига эгалик қилади ва клубда директор сифатида фаолият юритади.\nАйтганча, Стейвли хоним «Манчестер Сити»нинг БАА шайхлари қўлига ўтишида ҳам воситачилик қилганди. Эшли 12 йил аввал шошма-шошарлик қилмаганида шайх Мансур оиласи ҳозирда «Сити»ни эмас, «Ньюкасл»ни топ-даражага олиб чиққан бўларди, эҳтимол.\nБу битим баҳордаёқ амалга ошиши мумкин эди, бироқ АПЛ билан келишувга эришиб бўлмади\nТомонлар 2021 йилнинг баҳоридаёқ келишувга эришиб бўлганди, аммо PIF аризани қайтариб олишга мажбур бўлди. АПЛ молиявий комиссияси Саудия Арабистонидаги ноқонуний телетрансляциялар сабаб келишувни маъқуллашни чўзди.\nГап шундаки, АПЛни яқин шарқ ҳудудида трансляция қилиш ҳуқуқи Қатарнинг beIN Sports компаниясига тегишли. Бироқ Саудия Арабистони 2017 йилдан бери Қатар билан чиқиша олмайди, beIN Sports эса мамлакат ҳудудида тақиқланган. Трансляциялар муаммосини саудияликлар BeoutQ орқали ҳал қилганди: у beIN ва бошқа каналлардан сигнални ўғирлайди ва қайта сотади. BeIN — АПЛнинг йирик ҳамкорларидан бири. Қатарликлар дарҳол «Ньюкасл»нинг саудияликлар томонидан сотиб олинишига қарши чиқди. Компания шартномани бузиш ва бунинг учун компенсация тўламаслик шартини қўйишгача борди.\nУшбу муаммонинг ечилгани келишувни якунлашга замин яратди. Мамлакат информацион сиёсати вазири этиб Мажид ал-Касаби тайинлангач, АПЛ билан музокараларга нафақат Аманда Стейвли каби воситачилар, балки саудиялик амалдорлар ҳам жалб қилинди.\nСаудияликлар АПЛнинг барча талабларини бажарди: бир неча ҳафта ичида ноқонуний трансляция билан шуғулланаётган барча каналлар ёпилди, beIN Sports’га мамлакатда фаолият юритишга яна рухсат берилди ва компенсация ўрнида қатарликлар 1 миллиард доллар таклиф этилди. Бунинг эвазига лига «Ньюкасл» борасидаги келишувни тезлаштирди.\nАПЛ 7 октябрь тонгида келишув тасдиқланганини маълум қилди: «Барча томон келишувга эришди, мухлисларнинг клуб раҳбарияти борасидаги беқарор фикрларига чек қўйиш вақти келди. Премьер Лига Саудия Арабистони қироллиги «Ньюкасл» клуби бошқарувига аралашмаслигини тасдиқловчи кафолат олди».\n«Ньюкасл» бу янгиликни қандай қарши олди?\nКлубнинг кўплаб мухлислари ушбу лойиҳани мамнуният билан қабул қилди. Стадион атрофида байрам кайфияти ҳукм сурмоқда.\nКлубга алоқадор машҳурлар ҳам ўзгаришлар рўй беришидан мамнун. Айниқса, клуб афсонаси Алан Ширер: «Ҳааа. Биз яна орзу қилишимиз мумкин».\n«Нима ҳам дердик, бу жуда кўп вақт олди, ниҳоят мухлислар ўзлари муносиб бўлган раҳбариятга эга бўлди. «Ньюкасл»ни топ-клублар билан рақобат қиладиган даражага олиб чиқадиган раҳбариятга», — дейди жамоанинг узоқ йиллик дарвозабони Шей Гивен.\nБу келишувга ҳамма ҳам рози эмас\nМазкур лойиҳа ғарбда кучли ўринга эга бўлган инсон ҳуқуқларини ҳимоя қилувчи ташкилотлар томонидан жиддий танқид остига олинмоқда. Биринчи навбатда кўпчилик ҳамон журналист Жамол Қошиқчининг 2018 йилдаги ўлимини эсдан чиқармаган. Кўпчилик шаҳзодани Қошиқчининг ўлимини ташкиллаштиришда айблаганди. Чунки Қошиқчи Муҳаммад бин Салмонни жиддий танқид остига олган, унинг сиёсатини авторитар деб атаган ва 2016 йилда мамлакатдан чиқариб юборилганди.\nҚошиқчи Саудия Арабистонининг Туркиядаги элчихонаси ҳудудида ваҳшиёна ўлдирилганди. У элчихонага қайта никоҳдан ўтишга рухсат берувчи ҳужжатни олишга келади. Унинг қайлиғи Ҳадиже Женгизни ичкари қўйишмайди ва у Жамолни бошқа кўрмайди. Уни элчихона ҳудудида ўлдирилиб, танаси бўлакларга бўлиб ташланади ва кейин Саудия Арабистонига жўнатилади.\nТуркия ҳукумати, АҚШ Сенати ва Марказий разведка бошқармаси журналистни ўлдириш ҳақидаги буйруқни Саудия Арабистонининг меросхўр шаҳзодаси Муҳаммад ибн Салмон берганлигини маълум қилган. Саудия Арабистони ҳукумати эса журналистнинг ўлимини куч тузилмаларининг шахсий ташаббуси деб атаган.\n«Ньюкасл» мухлисларини Жамол билан бўлган вазият эмас, клубнинг молиявий келажаги қизиқтирадиган кўринади. Пулдан ҳам муҳимроқ нарсалар борлиги ҳақида уларга эслатиб ўтишни хоҳлардим.\nУларга (саудияликларга) бу жиноят туфайли қайсидир инглиз клубини сотиб ололмаслигини маълум қилиш керак — бу ҳар бир инглизнинг уларга айтадиган сўзи бўлиши керак. Уларга Жамол билан бўлган воқеани эслатиб қўйиш лозим, чунки ўшанда ҳеч ким жавобгарликка тортилмаганди. Уларни бошқача усулда жазолашимиз керак.\nҲеч бўлмаса Жамолнинг руҳини ҳурмат қилинг. У сўз эркинлиги учун жуда қиммат нарх тўлади.\nШунингдек, бу келишувга айрим журналистлар ҳам хайрихоҳ эмас. Масалан, Channel 4 мухбири Алекс Томсон.\n«Болалигимдан ‘Ньюкасл’ мухлисиман ва бугун тонгда ўзимни ёмон ҳис қилдим. Ҳа, Эшлида вақт қолмади, бироқ у журналистларни ўлдириб, бўлакларга бўлмайди, одамларнинг бошини танасидан жудо қилмайди ва ижтимоий ҳаётда аёлларга учинчи тоифа вакилларидек муносабатда бўлмайди. Мана футбол нимага айланиб қолди, жин урсин», — дейди Томсон ва ортиқ «Ньюкасл»га мухлислик қилмаслигини айтди.\nThe Independent футбол бўлими бошлиғи Мигел Дилэйни: «Саудия Арабистони ва ‘Ньюкасл’ — бу сиёсат. Бу футбол эмас, номни спорт орқали ювиш».\nАПЛнинг қолган 19 клуби бунга қарши ва фавқулодда мажлис чақирилди\nThe Guardian’нинг хабар қилишича, АПЛнинг кўплаб клублари ушбу лойиҳадан «норози». Ушбу клублар Премьер Лигага арзнома жўнатган ва кейинги ҳафтада фавқулодда йиғилиш чақиришни талаб қилган.\nҚайд этилишича, лиганинг қолган 19 клуби ушбу лойиҳага қарши чиқиш учун бирлашган. Улар Саудия Арабистони ҳукуматининг инсон ҳуқуқлари билан боғлиқ муаммолари АПЛнинг имижига путур етказиши хавотирда эканини маълум қилган.\nҲозирча ушбу мажлис ўтказилиши ва у лойиҳанинг бекор бўлишига сабаб бўлиши номаълум.\n22:11, 15.11.2021 45602\n23:44, 29.11.2021 42094\n03:07, 05.11.2021 40868\n18:42 Бугун 2869\n18:20 Бугун 2996\n18:05 Бугун 2902\n18:00 Бугун 4200\n16:52, 02.12.2021 92338\n22:47, 01.12.2021 54612\n16:37, 02.12.2021 54166


Японияда биргина мактаб ўқувчиси учун фаолият кўрсатаётган темир йўл станцияси ёпилди\n11:23 / 30.03.2016\nМарт ойнинг охирида Япониядаги Кю-Сиратаки темир йўл станциясининг тантанали ёпилиш маросими бўлди, бу станция биргина йўловчи қизни мактабга ташиш учун хизмат қилиши билан танилганди.\nRocketNews24 муҳаррири ёпилиш маросимига йўл олди ва у ерда маҳаллий аҳолидан ташқари бир неча матбуот вакиллари келганлигининг гувоҳи бўлди. Темир йўл ходимлари йиғилганларни махсус палаткада меҳмон қилишди.\nОхирги поезд келишидан олдин журналист станциянинг ўзини суратга олишга муваффақ бўлди. У ерда битта лампочка билан ёритилган кичкинагина ёғоч уйча ҳамда "Кю-Сиратаки станцияси, 69 йил, раҳмат" деб ёзилган баннерни кўриш мумкин.\nЖадвалга кўра, поезд бу станцияда кунига тўрт марта тўхтаган.\nКю-Сиратаки билан бирга шу линиядаги яна иккита темир йўл станцияси ёпилган. Улардан бири 84 йил, бошқаси эса 87 йил фаолият кўрсатган.\nХоккайдо оролидаги ОАВ туфайли ном қозонган митти станция ўқувчи қиз учунгина ёпилмай, аввал бошда кўзланганидан уч йил ортиқ хизмат қилди.


«Дунёда бундай тажриба ҳам, китоб ҳам йўқ» – Президент Шайхонтоҳур туманига ҳоким ёрдамчиларини тайинлади - EFFECT.UZ\n. 04:13 | 24.11.2021\nЎзбекистон Президенти Шавкат Мирзиёев Шайхонтоҳур туманидаги “Реал Текс Ташкент” масъулияти чекланган жамияти фаолияти билан танишди ва ҳокимлар, сектор раҳбарлари, маҳалла раислари иштирокида йиғилиш ўтказди. Бу ҳақда президент матбуот хизмати хабар бермоқда.\nМаълум бўлишича, йиғилишда янги тизим асосида маҳаллаларда туман ҳокими ёрдамчиси ҳамда Тошкент шаҳар ҳокимининг ёрдамчиси – ёшлар етакчиси лавозимларини жорий этиш масаласига алоҳида эътибор қаратилган.\n“Дунёда бундай тажриба ҳам, китоб ҳам йўқ. Бунинг учун аввало фидойи бўлиш, халқни севиш керак. Бу икки лавозимда ишлайдиганлар маҳаллада ислоҳотлар пойдевори бўлади.\nУлар тадбиркорликни ривожлантириш, ишсизликни камайтириш, ёшларни қўллаб-қувватлаш бўйича давлат сиёсатини амалга оширади. Бу жуда катта масъулият ва шараф”, – деди Президент.\nШайхонтоҳур тумани бўйича янги тайинланган ҳоким ёрдамчилари ва ёшлар етакчилари сўзга чиқиб, маҳаллалардаги муаммоларни, уларни ҳал этиш борасидаги таклифларини айтди.\nШунингдек, давлат раҳбари корхона маҳсулотларини кўздан кечирди. Мутасаддиларга қайта ишлашнинг кейинги босқичларини ўзлаштириб, маҳсулот турларини ва экспорт географиясини кенгайтириш бўйича кўрсатмалар берди.\n"Ювентус" шармандали мағлубиятга учради, "Барселона"дан дуранг, Левандовскидан шедевр, "МЮ" кейинги босқичда


Бундан 40 йил олдин ўлган Пржевалский оти клонлаштирилди (видео) - EFFECT.UZ\nБундан 40 йил олдин ўлган Пржевалский оти клонлаштирилди (видео)\n. 08:00 | 08.09.2020\nАмерикалик олимлар анча олдин ўлиб кетган отнинг генидан Пржевалский оти клонини яратди. Бу ҳақда ҳайвонларнинг генетик маълумотларини сақлаш ва қайта тиклашга ихтисослашган Revive&Restore компаниясининг сайтида маълум қилинган.\nГенетик Курт Бениршке шарафига Курт номи қўйилган қулун 2020 йил 6 август куни дунёга келган. Уни клонлашда 1980 йилдаги Британия айғирининг музлатилган ҳужайраларидан фойдаланилган.\nАмерикалик биолог Бен Новакнинг таъкидлашича, бу сўнгги 17 йилда Пржевалский отини клонлаш бўйича амалга оширилган биринчи муваффақиятли иш ҳисобланади. У буни «илмий ютуқ» деб атаган.\nҲозирда Пржевалксий оти популяцияси икки мингга яқинни ташкил этади. Уларнинг барчаси 1990 йилларда буткул йўқолиб кетиш арафасида бўлган 12 зотдан дунёга келган.\nTeglar:АҚШ, Клон, Юрген Клопп\nЎзбекистон 2020 йилнинг июль ойида энг кўп олтин сотиб дунёда етакчига айланди\nДин эркинлигини кафолатлаган, аммо Исломни тақиқлаган Ангола


Өзбекстанда пахтаны не ушын бюджет мәкемелериниң хызметкерлери ҳәм студентлер терген? » KarInform\n- Алдынғы жыллары пахтаны териў бойынша белгили бир жоба бар екенлигин айтып келдик. Бул жобаны орынлаў ушын жумысшы күшин мобилизациялаў керек болған, терим дәўири болса шекленген – 40 күн. Бул мийнетке төленетуғын ҳақы аз болғанда, ҳеш ким өз қәлеўинше пахта териўди қәлемейди, - деп айтқан Кудбиев.\n- Әлбетте, пахтаға студентлер жиберилген жағдайлар болған, биз оларды бақладық. Буған шек қойылды, бирақ балалар мийнетинен пайдаланылған жағдайлар да болған. Бизиң ең үлкен машқала бюджет мәкемелери болған. Орынларда басшылар балалар бақшалары, мектеплер ҳәм емлеўханалар хызметкерлерин пахта териўге мәжбүр еткен. Қайсыдур районға барсаңыз, ҳәкимият имаратында «Ҳәмме пахтада, барлық жер жабық» деген жазыўға дус келер едиңиз. Яғный мектеплер пахта мәўсиминде ислемейтуғын, ҳеш ким аўырып жатпаўы, бала туўмаўы керек болған. Биз буның надурыс екенлигин түсинемиз, - деп айтып өтти Кудбиев.\n- 2018-жыл неси менен парқланады? Орынларда басшылар пахта териўге мәжбүрлемеўи ушын пахта терими ушын көп муғдарда қаржы ажыратылған. Бул процесс өз қәлеўи менен, ықтыярлы болыўы керек. Ҳәзир биз бул дәстүрди өзгертпекшимиз, - деп қосымша еткен Кудбиев.


Australian Open иштирокчилари ёнғинлар тутунидан шикоят қилишмоқда\nЖаҳон 21:30 / 14.01.2020 7011\nАвстралиянинг Мельбурнида ўтаётган Australian Open теннис мусобақаси иштирокчилари мамлакатдаги ўрмон ёнғинлари оқибатида келиб чиққан кучли тутунланиш сабабли соғлиқлари билан муаммоларга дуч келишди. Кучли тутун сабабли учрашувлар тўхтатилмоқда, мусобақа ташкилотчилари эса бирор қарор қабул қилишда ҳаво ҳолати мониторинги маълумотларига таянишларидан огоҳлантиришмоқда. Бу ҳақда ВВС телеканали хабар берди.\nЖумладан, 14 январда словениялик теннисчи Далила Якупович швейцариялик Штефани Фёгелега қарши саралаш учрашувида йўталдан нафас ололмай, йиқилиб тушган. У дастлаб ўйинни тўхтатишга, кейин эса мусобақадан чиқишига тўғри келган. Бундан аввалроқ 14 январдаги ўйинлар бошланиши тутун сабабли бир соатга ушланиб қолган, бироқ охир натижада ташкилотчилар спортчиларга кортга чиқишга рухсат беришган.\nКейинроқ Якупович журналистларга ҳушини йўқотиши мумкинлигидан қўрққанини айтган. У спортчиларга уларнинг саломатлиги учун хавфли вазиятда кортга чиқишга рухсат берган ташкилотчилардан норозилик билдирган ва уларнинг қарорларини адолатсиз деб айтган.\nАвстралиялик Бернард Томичга эса кортда шифокор ёрдами талаб этилган, у ингалятор орқали нафас олган. Томич охир-оқибат рақибига мағлуб бўлиб, ATP’даги рейтингини яхшилаш имконидан маҳрум бўлган.\nАвстралиялик теннисчи Эжени Бушар эса ўйин вақтида бўғилгани ва кўнгли айнаганини айтган.\nАввалроқ эса россиялик теннисчи Мария Шарапова германиялик Лаура Зигемундга қарши кўргазмали ўйинини тугата олмаган. Шарапова журналистларга кортда йўталдан бўғилганини айтган. У дастлаб буни яқинда ўтказган шамоллаш асорати деб ўйлаган, бироқ кейин рақиби ҳам ҳакамга йўталдан шикоят қилганини эшитган. Шундан кейин учрашувни тўхтатишга қарор қилинган.\n13 январда бошланган мусобақани ҳаво яхшиланиши умидида бекор қилмасликка қарор қилинганди. 14 январдаги учрашувлар Мельбурн маъмурияти тутунланиш кучайгани сабабли одамларга кўчага чиқмасликни тавсия қилганига қарамай бекор қилинмаган.\nАвстралияда ўрмон ёнғинлари октябрдан бери давом этмоқда. Ундан Виктория ва Янги Жанубий Уэлс штатлари энг кўп жабр кўрмоқда. Катта кўламли ёнғинлар сабабли умумий ҳисобда 10 млн гектар ўрмон ёниб кетган, 28 киши ҳалок бўлган.


5 август, 2020, 00:24\nТеглар:АПЛ | Ливерпуль | Манчестер Сити | Манчестер Юнайтед | Лестер | Арсенал | Бёрнли\nПремьер-лига жорий мавсумида ўз позициясида энг яхши ҳаракат қилган футболчиларни ёдга оламиз.\nБош мураббий: Юрген Клопп (4-3-3)\nМавсум давомида турли материаллар орқали германиялик мутахассисни алқовчи гапларни хўб гапирдик. Нафақат биз оммавий ахборот воситалари вакиллари, балки бевосита футбол жамоатчилиги ҳам унинг «Ливерпуль»да амалга оширган ишларини ҳақли равишда юксак эътироф этиб келди. Мерсисайдликларнинг ашаддий рақиби МЮни чорак аср бошқарган сэр Алекс Фергюссоннинг гаплари ушбу чемпионликка бағишлаб айтилган гапларнинг гултожи бўлди: «Клопп, ушбу тарихий чемпионлик сабаб, кечаси соат 3 да қўнғироқ қилиб, уйқумни бузганингни кечираман…».\nБу шунчаки бир клубнинг чемпионлиги эйфориясида айтилган сўзлар эмас. «Ливерпуль» чемпионлигини бутун бошли Англия ва ҳатто дунёда қанчадан қанча қизил либосли инсонлар орзиқиб кутганининг ифодаси, гўё. Ушбу тантана фонида Чемпионлар лигаси нимчорак финалидаёқ «Атлетико»дан аламли мағлубият қабул қилиб олингани, мағлубиятсиз серия аутсайдер «Уотфорд» майдонидаги 0:3 ҳисоби билан барҳам топгани, Англия кубогида «Астон Вилла» қизиллар дарвозасига урган 5 та гол, ҳамма-ҳаммаси унутилади.\nЮрген ушбу мавсумда, асосан, 4-3-3 схемасидан фойдаланди. Бизнинг жамоамиз ҳам худди шундай тактик чизгилар асосига қурилади.\nДарвозабон: Ник Поуп\nБундан олдинги АПЛ якунларига бағишланган мақоламизда таъкидлаганимиздек, Англия футболи мутасаддилари келгуси мавсумларда энг яхши дарвозабонни аниқлашда бошқачароқ ёндашувни ўйлаб кўришлари лозим. Сабаби, «Манчестер Сити» дарвозабони 16 та «қуруқ ўйин» ўтказиши ҳайратланарли нарса эмас. Бу каби гранд клубларда ҳимоя чизиғи мустаҳкам бўлади ва дарвозабон ҳа деганда безовта қилинавермайди.\n«Бёрнли»нинг премьер-лигада ўз мавқейига эга клубга айланиб боришида ушбу посбоннинг хизматлари катта. Ўртамиёна клуб дарвозасини қўриқлайдиган Поуп ушбу мавсумда «энг яхши дарвозабон»дан битта кам – 15 та «қуруқ ўйин» ўтказди. Ваҳоланки, унинг дарвозаси олдида юзага келган хавфли вазиятлар салмоғи Эдерсонникидан бир неча баробар кўп. Гарет Саутгейт терма жамоа асосий посбони масаласида ўйлаб кўриши керак. Чунки, айни ҳолатда «арилар» вакили Жордан Пикфорддан кўра ишончли ҳаракат қилмоқда.\nЧап қанот ҳимоячиси: Эндрю Робертсон\nМавсум давомида 12 та голли пас муаллифига айланган ҳимоячи рамзий терма жамоадан жой олиши керак эди. Шунингдек, шотландиялик футболчи ҳисобида 2 та гол ҳам бор. Ушбу статистикадан ҳам кўришимиз мумкинки, Энди ҳимояда ишончли ўйнашдан ташқари, ҳужумга ҳам яхши қўшилади. Нариги қанотдаги шериги Арнольд билан тез-тез кросслар амалга ошириб, рақибнинг чизиқли ҳимоясини ишдан чиқаради. Тезкорлиги ҳисобига лотераль ҳимоячи ролини аъло даражада бажаради. Одатда мураббийлар бу каби ҳимоячилардан 3 та марказий ҳимоячи орқали фойдаланишади. «Ливерпуль»да Фабиньо ва Хендерсоннинг ҳимояга мослашувчанлигидан ташқари, Ван Дейк бошлиқ марказий ҳимоя ҳам анча тартибли. Бу эса 26 ёшли қанот футболчисига жамоа ҳужумларига қўшилишда катта имтиёзлар беради.\nМарказий ҳимоячи: Виржиль Ван Дейк\nКлопп суянган қоя. Нидерландиялик футболчи ўзига сарфланган пулларни ортиғи билан оқлади. У доимий барқарор шерикка эга бўлмаса-да, мерсисайдликлар ҳимоясини яхши бошқармоқда. Футболчи стандардлар пайтида ҳужумга қўшилиш натижасида 5 та гол уришга ҳам эришган. Умуман, Клопп қарши ҳужумлардан ҳимояланишнинг тизимли стратегиясини ишлаб чиққан, деб бемалол айта оламиз. Жамоа ҳимоясининг 3 вакили стандард вазиятларда олдинга бориши футболчилар ва мураббийнинг ўз устунлигига комил ишончи борлигидан дарак беради. Таянч ярим ҳимоячиси Фабиньо ҳам бир қадам ортда бўлса ҳам тўп қайтишини пойлаб туради. Мавсум давомида мана шундай тўпларга бразилиялик футболчи томонидан йўлланган бир қатор хавфли зарбалар гувоҳи бўлдик.\nМарказий ҳимоячи: Чаглар Сеюнжу\n«Лестер» мавсуми ҳақида гапирганда пандемиядан кейинги даврни инобатга олмасак, яхши бўларди. Камтарона захирага эга клубда бундай зич тақвим туфайли муаммолар юзага келиши аниқ эди. Унгача эса жамоа ажойиб футбол намойиш этаётганди. Ҳа, гранд клубларга қарши баҳсларда «тулкилар»нинг доминант мақомида ҳаракат қилгани ва рақибини янчиб ташлаганини кўрмадик. Аммо ўртамиёна клублардан Рожерс шогирдлари қандай очко олишни билишади. Ишонмасангиз, «Саутгемптон»дан сўранг…\nЎнг қанот ҳимоячиси: Трент Александр-Арнольд\nКелгуси мавсум рамзий терма жамоаларида ҳам «Ливерпуль»нинг ушбу ҳимоя учлигини кўрсак, ҳеч ҳам ажабланиш керак эмас. Атиги 21 ёшли футболчи «Ливерпуль» билан деярли барча совринларни ютишга эришди. Ҳа, бу ёшда уники каби ютуқларга кўпчилик эришган. Аммо мавсумнинг барча 38 учрашувида қатнашиш ва асосий футболчи мақомида бўлиш ҳаммага ҳам насиб этавермайди. Ушбу мавсумда Арнольд 4 та гол ва 13 та ассист амалга оширди. АПЛда ундан кўп голли узатмаларни фақатгина «Манчестер Сити» ярим ҳимоячиси Кевин Де Брюйне амалга оширган. Футболчининг ўзи эса бу каби натижаларига камтарона тарзда: «Мен орзулари рўёбга чиққан оддий ливерпуллик йигитман», - деб жавоб беради.\nМарказий ярим ҳимоячи: Жордан Хендерсон\nАнглияда йил футболчиси, деб топилган Хендо рамзий жамоамизга кирмаслигининг иложи ҳам йўқ эди. ЕЧЛ ва АПЛ кубогини боши узра кўтарган инглиз футболчиси, шубҳасиз, «Ливерпуль» тарихидаги энг яхши сардорлар қаторида тилга олинади.\nКлопп қурган жамоавий футболнинг негизида айнан шу футболчи туради.\nҲужумкор ярим ҳимоячи: Кевин Де Брюйне\nТьерри Анрининг ассистлар борасидаги рекордини такрорлашга эришган бельгиялик футболчи мавсум давомида премьер-лига мутасаддилари ундан иккита ассистни ўғирлашганини иддао қилмоқда. Биз рақамлар-у, статистикаларсиз ҳам Кевин қандай ҳаракат қилаётганини кўриб турибмиз. Ушбу рақамлар Гвардиоланинг ротацион тактикаси бўлмаганда янада каттароқ бўлиши мумкин эди.\nҲужумкор ярим ҳимоячи: Бруну Фернандеш\nРамзий терма жамоалардан жой олиш учун португалиялик хавбекка ярим мавсум ҳам етарли бўлди. Тўғрида, мана шу қисқа вақт ичида икки бор АПЛда ой футболчиси унвонини қўлга киритишнинг ўзи бўладими?!\n14 та ўйинда 8 та гол ва 7 та ассист! У каби сермаҳсул футболчини Англиядан топиб бера оласизми? 25 ёшли футболчининг ҳаракатлари бесамар кетмади. Манчестерликлар якунда премьер-лига бронза медалларига эга чиқди ва Чемпионлар лигаси йўлланмасини ҳам қўлга киритди.\nЧап қанот ҳужумчиси: Пьер-Эмерик Обамеянг\nСўнгги дақиқаларгача лига тўпурарлиги учун курашган габонлик футболчи ушбу эътирофга муносиб мавсум ўтказди. Бир неча кун аввал Англия кубоги финалида дубль қайд этиб, жамосига титул ва Европа лигаси йўлланмасини тақдим қилган футболчининг келажаги сўроқ остида. Очиғи, Обамеянгдек истеъдоднинг Европа лигасида ўйнаши бироз ачинарли. Артета эса ўзи тузаётган янги «Арсенал»да 31 ёшли форвардга катта эътибор қаратган.\nЎнг қанот ҳужумчиси: Муҳаммад Салоҳ\nГарчи, Салоҳ ушбу мавсумда олдинги икки йилдаги каби «Олтин бутса»ни қўлга кирита олмаган бўлса ҳам, «Ливерпуль» афсонавий чемпионлигининг катта қисмини ташкил этди. 19 та гол ва 11 та ассист амалга оширган мисрлик футболчининг ушбу мавсумини омадли, деб аташга тўла ҳақлимиз. Энди мерсисайдликлар турли фронтларда бир хил курашишлари, бир турнир сабабли бошқаларидан воз кечиб қўймасликлари даркор.\nМарказий ҳужумчи: Жейми Варди\nМавсум давомида тез-тез йўқолиб қолган Варди якунда барибир ўз мақсадига эришди. 23 та гол билан АПЛ тўпурарлигини қўлга киритган 33 ёшли форвард бу борада энг «қария» тўпурар сифатида тарихга кирди. Бир жиҳатдан айнан Жеймининг беқарор футболи «тулкилар»ни Чемпионлар лигасидан мосуво қилган бўлиши ҳам мумкин. Аммо нима бўлган тақдирда ҳам, ушбу мавсумда фаолиятидаги голлари сонини 100 тадан ошириб олган футболчини «Лестер» мухлислари унутишмайди.\nУзоқ кутилган икки чемпионлик, бўм-бўш трибуналар, рекордларга бой йил: АПЛда мавсум якунлари\nКевин Де Брюйне билан Бруну Фернандешни ўрни алмашиб қопти\nМЮ АПЛ рекордини янгилай оладими?\nВидео "Ливерпуль" сўнгги ўринда бораётган "Шеффилд" майдонида ғалаба қозонди (видео)


Rio Tinto Ўзбекистондаги геология-разведка ишларинининг иккинчи босқичини тугаллади\nБритания ва Австралиянинг Rio Tinto компанияси Наманган вилоятининг Ғова қишлоғидаги объектда олиб борилаётган геология-разведка ишларинининг иккинчи босқичини тугаллади. Бу ҳақда Trend нашри хабар бермоқда.\n“Разведка натижалари таҳлил қилиб чиқилади, 2015 йил охирида Rio Tinto Ўзбекистондаги кейинги фаолияти ҳақида қарор қабул қилади. Компания лицензион келишувда назарда тутилган барча молиявий мажбуриятларини бажаради”, - деди Ўзбекистон давлат геология ва минерал ресурслар қўмитаси вакили.\n2012 йил ноябрида Ўзбекистон президенти “Наманган вилоятидаги Ғова майдонида геологик ўрганиш ишларини олиб бориш бўйича лойиҳани амалга ошириш тўғрисида”ги қарорни имзолаган эди.\nЎша йилнинг сентябрида Rio Tinto Наманганда мис конларида разведка ишлари олиб бориш учун 5 йилга лицензия олди. Лойиҳа Rio Tinto’нинг бўлинмаси бўлган GAVA EXPLORATION МЧЖ томонидан амалга оширилади.\nКомпаниянинг 3 йиллик геологик разведка дастурига 2013-2015 йилларда 3 млн доллар сарфланади.


04 март 2021, Тошкент вақти: 18:13\nХусусан, Беруний номидаги Тошкент давлат техника университетининг 4 курс талабалари пахта теримига сафарбар этилди.\nОзодлик билан аноним тарзда суҳбатлашган университетнинг муҳандислик-физика факультети талабаларидан бири Жиззахнинг Зарбдор туманига юборилганини айтди.\nУ университетнинг 4 курс талабалари Жиззах вилоятига ўзлари етиб боришлари кераклигидан норозилигини билдириб, бундай деди:\n- Жиззахнинг Зарбдор туманига жўнатилдик. Энергетика факультети нинг учта йўналиши, геология-кончилик факультети талабалри келаяпти. Биздан олдин Тоғ-кончилик факультети кетган эди. Ўша болаларнинг кўпи қайтиб кетворибди, терим тушиб кетган. Шунга бизни юборди. Сезон бошида 2 курслар юборилган эди. 1 курсларни “ёш” деб, 3 курсларда эса “ҳарбий кафедраси” борлиги учун олиб келишмаган. Тўртинчи курсдагилар ўз ҳисобига пахтага келаяпти, кўпчиликда пули йўқлиги учун етиб келишга қийналаяпти, деди талаба йигит.\nСуҳбатдош ўзи ҳам ота-онасидан пул олиб, Жиззахга етиб келганини маълум қилди.\nТехника университети маъмуриятида Озодликка навбатдаги сафарбарлик Тошкент шаҳар ҳокимияти талаблари асосида амалга оширилаётганини билдиришди. Идора вакиласи буни далада одам кескин камайиб кетгани билан изоҳлади.\n- Ҳамма факультетлар 10 сентябрдан чиқарилган. Домлаларнинг бир қисми смена алмашиб келди аллақачон. Ҳокимият одам сўраяпти. Одам етишмагани, ўқувчилар йўқлиги учун яна олиб боришаяпти, дея тушунтириш беришди олийгоҳ идорасида.\nАйни пайтда, пахта даласига нафақат Тошкентнинг олий ўқув юртлари талабалари, балки минтақалардаги коллежлари талабалари сафарбарлиги оширилди.\nҚўқон тиббиёт коллежида ётоқ шароитидаги теримга 3- курс талабалари олиб кетилгани, қоллежда қолаётган 2- курс ўқувчилари ва ўқитувчилар кунлик теримга чиқарилаётганини маълум қилишди.\n- Бир ва иккинчи курс чиқарилгани йўқ – улар ўқияпти. 3 курслардан 450 талаба пахта даласида. Улар 4 октябр куни Учкўприк туманига учта штабга жойлаштирилди. Яна 40 ўқитувчи-ишчи ходимлар бор ётоқда. Ҳозир кунлик теримга 160 нафар талаба ва 10 ўқитувчи чиқарилаяпти, деди коллеж ўқитувчиларидан бири.\nҚўқон тиббиёт қоллежининг талабалари ётоқ жойи етишмовчилиги туфайли кунлик теримга чиқарилаётгани аниқланди. Эрталаб «Отойўл» автобусларида Данғара тумани пахта далаларига олиб кетилаётган талабалар кечки 5-6ларда ортга қайтарилмоқда. Кунлик норма улар учун 30 килограмм қилиб белгиланди.\nИжтимоий тармоқлар воситасида Озодликка келиб тушаётган хабарларда теримда иштирок этмаган ўқувчи-талабалар ўз ўқув юртларидан ҳайдалиши билан қўрқитилаётгани айтилган.\nШу кунгача Ўзбекистон далаларида Навоий Давлат педагогика институти ,Самарқанд Давлат Университети, Тошкент Тиббиёт Академиясининг Фарғона филиали, Навоий давлат кончилик институти, Тошкент Ирригация Институти, Андижон Давлат университети, Гулистон Давлат университети, Тошкент Ирригация ва мелиорация институти каби олий ўқув юртлари талабалари пахта тераётган эди. Келтирилган рўйхат Озодликда берилган маълумотлар асосида тузилди. Мамлакатдаги бошқа олий ўқув юртлари талабалри шу кунгача пахта теримига жалб этилгани тўғрисида Озодликда маълумот йўқ.\nШунингдек, вилоятлардаги барча коллежларнинг юқори босқич ўқувчилари ҳам пахта теримига жалб қилинган.